8 Petua Tanam Dan Lebatkan Hasil Cili Padi

Tanam cili memang mudah. Tapi, pokok cili antara tanaman yang juga mudah diserang penyakit. Bukan sahaja penyakit yang akan menyebabkan cili tak mengeluarkan hasil yang optimum. Ada beberapa perkara lain yang perlu diteliti. Antaranya ialah:

1. Pilih tempat yang dapat pencahayaan yang baik. Sebaiknya dapat cahaya matahari penuh dari jam 8pagi hingga 5 petang. Jika tanam di tempat redup menyebabkan pokok cili tinggi dan berbuah kecil.

2. Anda boleh tanam terus di tanah, pasu bersaiz 16×16 (medium campuran tanah kuning+topsoil+pasir) atau polybag guna sistem fertigasi.

3. Jika tanam terus di tanah, gembur dan rawat guna kapur dan taburkan baja tahi ayam. Masalah tanam terus di tanah adalah cili mudah diserang serangga bawaan tanah.

4. Masa memindahkan anak cili adalah berumur 3-4 minggu selepas di semai. Pindahkan diwaktu petang kerana cuaca tidak panas.

5. Jika tanam di tanah, siram pokok cili dua kali sehari iaitu pagi dan petang. Jika guna sistem fertigasi, siraman secara automatik menggunakan timer biasanya dibuat 4-5 kali sehari.

6. Tanah yang terlalu lembap boleh mengundang penyakit dan menyebabkan akar cili mereput lalu pokok mati. Elakkan tanam di kawasan yang bertakung atau sering di naiki air.

7. Cili matang bila 70% warna cili berkilau dan berwarna merah. Waktu paling sesuai memetik adalah selepas 9 pagi keatas kerana embun sudah kering.

8. Jangan biarkan cili basah, keringkan dahulu sebelum di simpan lama. Jika buah telah dipetik, baja buah perlu cepat diberikan pada pokok semula.

5 extension plug yang bahaya jika digunakan, ramai tak tahu. Rumah mana yang tak pakai extension plug atau socket. Setiap kediaman malah pejabat pasti ada untuk memudahkan penggunaan kelengkapan elektrik.

Tapi awas ya, jangan sembarangan guna. Elak daripada membeli atau menggunakan lima jenis extension plug yang disenaraikan di bawah.

Di ruang dapur juga sering menggunakan extension plug ini, betul tak? Penggunaan yang terlalu ketara bagi memudahkan pelbagai kerja dalam satu masa yang sama. Pernah tak anda terfikir tentang bahayanya apabila anda mengunakan extension plug ini tanpa label yang betuk dan disahkan oleh pihak sirim.

Ramai diantara kita yang alpa dan leka dengan perkara ini. Asalkan mudah dan cepat, inilah yang selalu terjadi kepada kita sebagai pengguna. Betul tak siapa setuju. Kali ini IMPIANA bawakan senarai plug atau extension yang bahaya untuk anda. Ambil tahu! Jangan main guna sahaja.

Menurut laporan Hong Kong’s Electrical and Mechanical Services Department (EMSD) lalu lima jenis extension plug ini bahaya jika digunakan kerana wayar di dalamnya nipis menyebabkan ia cepat panas dan boleh jadi punca kebakaran.

Jenis Extension Plug

Dah tahu extension plug mana yang boleh anda gunakan dan cari jika anda memerlukan. Anda perlu tahu extension plug ini tidak sesuai jika anda menggunakan tenaga dalam masa yang sama dan penggunaan elektrik yang tinggi akan membuatkan ia mudah panas dan terbakar.

Nak macam-macam info lagi? Join Channel Telegram Geng Laman IMPIANA & CHANNEL IMPIANA

Bagaikan satu evolusi, pereka memilih rona cool neutral untuk menjadikan suasana lebih santai dan mudah disuai padan dengan apa juga konsep. Pilihan baru bagi pink dan biru muda? Adakah kelabu bakal diminati oleh orang ramai nanti?

Selalunya bila menyediakan kamar anak-anak, banyak peruntukan dihabiskan hanya untuk membeli peralatan bayi berdasarkan jantina. Bayangkan jika anak berikutnya jantina berbeza. Perlu diberi baru berdasarkan warna jantina. Bukan 1 atau 2 barang, malah ada kala semuanya. Ia adakala dilihat membazir dan sudah tiba masanya kita berdiri di kawasan neutral. Jadi peralatan penting kekal boleh diguna pakai tanpa prejudis.

Cuma tambahkan apa 1,2 benda baru berdasarkan cita rasa anda terhadap karakter anak. Tambahan pula rona kelabu ni, sampai dia besar boleh maintain. Melainkan jika anda suka menukar tata hias anak selang setahun dari katil ke cat dinding atau kertas dinding, semua berganti baru itu tidak mengapa.

Bagi yang berjimat mungkin pemilihan rona ini ada sebab dan manfaat bagi kita. Kebetulan pula warna ini boleh anda kenakan dengan apa juga kemasan lembut baik pada corak dan warna. Ia ibarat kanvas yang menyeronokkan. Cuma kalau kamarnya gelap, cat dengan warna yang lebih samar begitu juga sebaliknya. Idea baru yang menjimatkan.- SImple-simple je di IMPIANA….

Pembajaan
Seperti tanaman lain yang di tanam didalam pasu, Tabulampot juga mempunyai nutrisi di dalam tanah yang amat terhad. Oleh itu, untuk memastikan keperluan tanaman sentiasa mencukupi, pembajaan perlu dilakukan. Untuk Tabulampot, baja yang sesuai digunakan adalah NPK 15:15:15. Letakkan 30gm baja bagi setiap pasu. Pembajaan perlu di lakukan sekurang-kurangnya 2 minggu sekali.

Selain itu juga, anda digalakkan menggunakan baja organik seperti pupuk kambing secara berselang. Taburkan 2-3 gengam pupuk kambing di sekitar pangkal pokok untuk tanaman yang bersaiz medium. Apabila pokok telah mengelurkan bunga, penggunaan baja organik perlu dihentikan dan hanya gunakan baja NPK

Namun, ada satu kaedah lebih mudah dan cepat untuk memastikan tambulampot menyerap baja. Bancuhkan butiran baja NPK menjadi cecair. Caranya adalah dengan melarutkan 1 senduk baja NPK bersama 5 liter air. Siramkan larutan baja NPK tadi sebanyak setengah atau satu liter bagi setiap pokok.

Proses pemangkasan
Pemangkasan amat penting bagi mengawal tumbesaran tabulampot. Bukan itu sahaja, ia berupaya menggalakkan percambahan tunas baru. Bila tunas sudah membesar dan menjadi dahan yang sihat, ia akan menghasilkan buah optimum. Pemangkasan perlu dilakukan seawal pokok baru ditanam.

Apabila tabulampot mencapai ketinggian 70-100 cm, pemangkasan wajib dilakukan. Dari pemangkasan tersebut akan wujudnya dahan Primer. Hanya tinggalkan 3 batang dahan primer dan setiap satunya mempunyai ketinggian 50-75cm

Dari 3 dahan perimer tadi akan muncul pula dahan sekunder. Pilih 3 dahan sekunder yang betul-betul sihat dan yang lainnya dipangkas. Setiap satu dahan sekunder perlu mempunyai saiz 5-70cm panjang. Kadar kepadatan daun juga perlu dikurangkan untuk mengurangkan penyakit dan ancaman serangga. Jika terdapat dahan-dahan yang tidak sihat, segera cantas dan dibakar bahagaian yang berpenyakit atau rosak sebelum berjangkit pada tanaman lain

Balut buah
Ketika tabulampot sudah mula berbunga, sdiakan keperluan untuk membalut. Apabila putik mula terbentuk, segera lakukan sukupan atau balut putik buah sama ada menggunakan plastik atau kertas surat khabar. Ia bertujuan mengelak buah di ganggu serangga seperti ulat buah atau kumbang.

Proses stres air
Pembentukan buah bergantung kepada kodisi tanaman. Jika kelihatan buah mencapai saiz optimum dan hanya menunggu tempoh masak, kurangkan penyiraman untuk memastikan buah yang masak manis. Jika medium tanaman terlalu lembap, buah yang dihasilkan lambat masak dan sedikit masam.

sumber: https://www.inspirasipertanian.com


Hanya Guna Bakul RM1, Wanita Ini DIY Rak Untuk Rumah Lebik Kemas Teratur

Ruang penstoran atau penyimpanan yang terhad merupakan salah satu punca kediaman kelihatan tidak teratur dan bersepah. Selain itu, permasalahan ini juga boleh dikatakan berpunca dari kegagalan pemilik kediaman untuk menyediakan tempat menyimpan yang khusus bagi barang-barang tertentu.

Apa pula penyelesaian jika kabinet, almari serta laci yang terdapat dirumah sudah penuh tetapi barang sentiasa bertambah?

Jom kita cuba bersama.

Hasil DIY hari ini..
Dengan bersungguh-sungguh saya ke kedai ECO.
Bakul tu 1 ikat RM2.10, ada 2 bakul. Kiranya 1 bakul RM1.05.
Cable tie pun beli di ECO sahaja. Kayu pula, saya ambil saja di stor saya.
Moadal semua tak sampai RM15, marilah kita berjimat..

CARA-CARA MEMBINA RAK BAKUL BERTINGKAT

BAHAN DAN KOS YANG DIPERLUKAN;

1. 4 set bakul (8 bakul keseluruhan) = RM8.40

1 set ada dua bakul

2. 3 atau 4 batang kayu

3. Cable tie dan roda (optional)

4. Ikatkan kayu pada bakul menggunakan cable tie. Saya guna 3 batang je, sebab kayu tak cukup, tapi and aboleh juga gunakan 4 batang kayu untuk lebih stabil.

Memang menarik idea ni. Anda juga boleh serlahkan kreativiti dengan mengecat rak bakul mengikut citarasa masing-masing. Pasti lebih menarik!
Selamat mencuba, semua.

Secara dengan tidak sengaja apabila melihat rekaan sofa dengan ribuan sulaman benang warna-warni ini, pada awalnya berasa terkejut   kerana rekaan sofa ini tampak begitu berbeza sekali.

Mana tidaknya, rekaan sofa ini tidak kelihatan seperti yang lain atau kebiasaan di pasaran luar. Tampak unik dan berbeza, sudah semestinya rekaan yang dimiliki pada sofa ini sememangnya telah menarik perhatian.

Jika kita lihat pada gambar yang memaparkan rekaan sofa ini permukaan luar telah direka dengan ribuan sulaman benang warna-warni.

Bukan itu sahaja, ia juga didatangkan dengan pelbagai reka bentuk yang menarik seperti burung kakak tua dan banyak lagi. Namun begitu, adakah rekaan sofa seperti ini sesuai untuk dekorasi hiasan dalaman kediaman?

Pada pendapat anda pula bagaimana? Adakah anda merasakan rekaan sofa ini unik atau pelik di mata anda? Sila kongsikan bersama IMPIANA.

Foto: Facebook Pemburu Tiket Murah

Jika awal kewujudan Gabion adalah untuk tujuan penyelesaian jurutera mengukuhkan lereng bukit, kini ia diolah menjadi sebahagian elem dekorasi sama ada di dalam mahupun di luar kediaman. Nilai arkitektural yang ditonjolkan oleh struktur gabion ini sangat menarik terutama nya jika anda pandai bermain dengan susunan batu dan jenis material yang memenuhinya.

Secara asasnya, anda perlu tahu cara untuk membina gabion terlebih dahulu.

Kebiasaannya, gabion akan dipenuhi dengan batuan seperti granit. Namun atas hasil kreativiti terdapat material lain juga yang digunakan untuk membina gabion seperti kaca, botol, kayu dan sebagainya.

Gabion amat suai untuk kediaman yang berkonsepkan minimalis dan industri. Reka bentuknya yang ringkas dan asli bukan sekadar menyerlahkan lagi karakter kediaman anda, malah memberi identiti tersendiri. Antara olahan gabion di laman adalaha;

Elemen Air

Pagar gabion

Kotak tanaman gabion

Bangku dan meja taman gabion

Siapa nak rumah yang catik dan selesa? Mesti semua orang mengidamkan bukan. Tetapi ada pula persoalan yang menjadi tanda tanya dalam situasi kekangan kewangan. Anda kena ingat setiap masalah pasti ada jalan penyelesaian. Jika sudah mempunyai niat untuk menghias rumah pasti anda akan mula menabung atau menyimpan dari awal duit untuk merealisasikan impian.

Setiap pemilik mempunyai kehendak dan keperluan yang tersendiri di dalam rumah. Jika inginkan sesuatu kelainan anda harus mempelajari teknik untuk menghias dengan sempurna. Dapatkan inspirasi untuk kediaman anda, yang baru dapat kunci harus rancang apa yang perlu anda lakukan dahulu sebelum anda masuk ke dalam rumah baru.

Ambil langkah sewajarnya untuk mendapatkan rumah yang cantik dan selesa didiami. Jangan asal dan sahaja untuk menghias ni, sebab rumah ni ibarat syurga dunia kita. Jika tak indah di dalamnya pasti anda akan menghabiskan masa di luar berbanding di rumah sendiri. Membeli rumah bukanlah murah dan bukan seperti membeli ikan dipasar.

IMPIANA kongsikan make over kediaman ini, untuk inspirasi pembaca. Kali ini IMPIANA memilih Pakar Hiasan Dalaman pilihan IMPIANA iaitu MAMY HOME dengan projek make over di Cyberjaya yang cukup mengujakan.

Setiap idea dan impiana anda mampu menjadi realiti. Usah gusar dengan harga, setiap ruang dalam rumah pasti mempunyai bajet yang tersendiri. Anda hanya perlu nyatakan bajet anda pastinya rumah impian anda menjadi kenyataan.


Syukur, Hospital Columbia Asia terbesar di Malaysia Telah di Tebrau

Columbia Asia telah memenuhi keperluan penjagaan kesihatan warga Malaysia selama lebih dari 20 tahun. Setelah berjaya melancarkan salah sebuah hospital utama kami, Columbia Asia Hospital – Iskandar Puteri, pada tahun 2010, kami sukacita memperkenalkan hospital kedua kami di Johor iaitu Columbia Asia Hospital – Tebrau.

Columbia Asia Hospital – Tebrau mula beroperasi pada 27hb November, 2019. Ia merupakan hospital Columbia Asia yang ke-13 di Malaysia dan ke-19 di Asia Tenggara. Bangunan setinggi empat tingkat ini merupakan yang terbesar antara semua hospital Columbia Asia di Malaysia.

Terletak di hab kediaman dengan kadar lalu lintas yang tinggi di Kota Southkey, hospital ini terletak hanya 7 km dari pusat bandar Johor Bahru serta dikelilingi oleh kawasan perumahan seperti Taman Sentosa, Taman Sri Tebrau, Kampung Melayu Majidee, Taman Pelangi, Taman Abad, Taman Kebun Teh, Taman Century, Taman Melodies, Taman Suria dan Taman Kota Southkey.  Hospital ini juga dilengkapi dengan lebih 200 tempat letak kereta bagi memenuhi keperluan masyarakat Tebrau yang semakin berkembang.

Selain daripada kemudahan moden dan kepakaran tinggi, Columbia Asia Hospital mempelopori trend penjagaan kesihatan swasta dengan rawatan perubatan yang terkini dan kurang invasif lantas memendekkan tempoh tinggal di hospital. Struktur penetapan harganya adalah telus dan lebih kompetitif berbanding model standard khidmat kesihatan swasta.

Program perubatan di Columbia Asia Hospital – Tebrau meliputi Kardiologi, Perubatan Dalaman, Telinga, Hidung & Tekak (ENT), Pembedahan Am, Obstetrik dan Ginekologi, Pediatrik, Ortopedik, Radiologi dan Anestesiologi.

Hospital ini juga menempatkan Makmal Pengkateteran Jantung (Cardiac Catheterization Lab), Bilik Litotripsi, Mamografi, Ultrabunyi, 128-slice CT Scan, 1.5 Tesla MRI, Farmasi, Makmal, Bilik Fisioterapi, Ruang Pengasingan, ICU, Bilik Bersalin dan lima Dewan Bedah berkemudahan lengkap.

“Keputusan untuk membina hospital Columbia Asia kedua di Johor berdasarkan kajian kami tentang kurangnya kemudahan khidmat kesihatan di kawasan sini. Tambahan lagi, penduduk Johor Bahru semakin ramai. Kerana itu, kami memberi pilihan kepada pesakit yang datang untuk mendapatkan rawatan perubatan,” kata Pengurus Besar Serantau Columbia Asia Hospital – Tebrau dan Iskandar Puteri, Puan Rahani Yaacob.

Memandangkan kapasiti hospital Columbia Asia di Iskandar Puteri hampir penuh, Rahani menjelaskan bahawa inilah masa yang sesuai untuk memperluaskan lagi kumpulan hospital ini di Johor. Dengan pembukaan Columbia Asia Hospital – Tebrau, keperluan khidmat kesihatan di Johor Bahru akan dapat memenuhi permintaan yang tinggi.

“Columbia Asia Hospital – Tebrau adalah satu-satunya hospital dalam kumpulan kami yang mempunyai kapasiti 205 buah katil. Ini berbeza daripada struktur hospital biasa kami. Kemudahan perubatan lain mempunyai kapasiti tidak lebih daripada 100 buah katil setiap hospital. Dengan permintaan tinggi bagi khidmat kesihatan swasta di Johor, kami membuat keputusan untuk membina sebuah hospital Columbia Asia yang lebih besar di Tebrau untuk memenuhi keperluan kesihatan masyarakat di sini,” tambah Rahani.

Memandangkan peningkatan bilangan pesakit warga asing yang meningkat di Malaysia, Columbia Asia Hospital – Tebrau bersedia untuk memenuhi permintaan yang semakin meningkat, termasuk permintaan dari Singapura dan Indonesia.

“Selain menyediakan akses penjagaan kesihatan swasta yang berkualiti kepada penduduk Johor, hospital baharu ini turut mewujudkan peluang pekerjaan. Bukan itu sahaja. Kami mempunyai pelbagai kempen menarik yang telah dirancang, untuk menggalakkan gaya hidup sihat di kalangan penduduk tempatan,” kata Rahani.

Dalam bulan Disember tahun lalu, kempen ‘AyuhSihat!’ telah diadakan sempena pembukaan hospital di Tebrau. Kempen yang terbuka kepada orang awam ini merupakan hari yang menyeronokkan dengan pelbagai aktiviti yang sesuai untuk semua peringkat umur, pemeriksaan kesihatan dan tawaran istimewa untuk pakej yang ditawarkan oleh hospital kami. Acara itu bertujuan untuk mendorong para hadirin untuk mengamalkan gaya hidup sihat. Hasil jualan tiket Ayuh Sihat diserahkan kepada Yayasan Kanser Laksamana Johor.

Columbia Asia Hospital – Tebrau terletak di Persiaran Southkey 5, Kota Southkey, 80150 Johor Bahru, Johor Darul Takzim.

Setelah bertahun-tahun bekerja keras di dapur, sudah tentu keadaan dan prestasi dapur gas sudah tidak sama lagi seperti semasa baru dibeli. Setiap dapur gas layak di berikan servis yang sewajarnya agar ia dapat bertahan lebih lama lagi.

Masalah serpihan karat yang menutupi lubang pada tungku dapur gas membawa kepada keadaan api kecil. Hal ini akan mengganggu prestasi masakan anda. Sedih! Tetapi jangan risau, kerana masalah ini ada jalan penyelesaiannya.

Sebelum itu, ini peralatan yang diperlukan :
1.Playar
2.Pemutar skru bunga dan philips
3.Klip kertas
4.Spray anti karat WD40
5.Kertas surat khabar lama

1.Tanggalkan tungku
dari injap gas dengan mencabut pin di bahagian bawahnya.

2. Buka skru
Selesai tanggalkan tungku dari injap gas.Cuba buka skru untuk pisahkan injap gas dan paip gas.Jika terlalu ketat tidak perlu dipisahkan.

Dalamnya ada getah seal dan akan nampak injap gas berlubang besar dan kecil bagi mengawal penggunaan gas.

Bagi golongan wanita yang ingin melakukannya sendiri tidak perlu keluarkan injap dan paip gas ini. Terus cucuk klip kertas ke saluran injap gas.

Ambil spray anti karat dan semburkan ke dalam bahagian penyambung antara tungku dan injap gas.Kemudian gunakan klip kertas untuk mencucuk lubang halus di injap gas.

6. SIAP!
Taraaaaaa..sudah siap di servis. Dapur ini telah dua tahun digunakan.
Dapur yang dijaga dengan baik mampu bertahan lebih lama.
Jika perumahnya dan paip gas sudah terlalu uzur dinasihatkan tukarlah yang baru ya.

SEBELUM

SELEPAS

Selamat mencuba, semua!

Pasti ramai yang menarik nafas lega dan tersenyum panjang dengan ucapan Perdana Menteri Tan Sri Muhyiddin sebentar tadi, di sini IMPIANA kongsikan rumusan daripada yang disampaikan oleh Tan Sri Muhyiddin. ‘Macik Kiah Oh Makcik Kiah’ Alhamdullilah.

Pakej PRIHATIN ini akan menyediakan bantuan segera untuk meringankan beban yang ditanggung oleh anda semua.

RM 250 billion manfaat seluruh Malaysia.

Tanggung kos ujian saringan RM 300 untuk pemegang polisi insurans
Penangguhan bayaran premium insurans 3 bulan
Elaun khas petugas barisan hadapan RM 600 mulai 1 April
Elaun Khas RM 200 untuk PDRM, KASTAM, IMIG, APM, RELA.

RM 1000 untuk April
RM 600 untuk Mei

RM 500 untuk April
RM 300 untuk Mei

RM 250 untuk April

Pelajar IPT dapat RM 200 Mei nanti.

Warga Emas, OKU, Gelandangan diberi bantuan.

PTPTN tangguh 6 bulan.
PTPK tangguh 6 bulan.

MySalam positif COVID bagi income replacement RM 50 sehari selama 14 hari.

PRS boleh keluarkan RM 1500 tanpa penalti cukai.

PPR dapat pengecualian sewa 6 bulan.

Perumahan Awam
DBKL beri pengecualian sewa 6 bulan

Sewa premis kerajaan diberi pengecualian milik Kerajaan Persekutuan

Diskaun TNB bermula 1 April.

Internet percuma bermula 1 April 1 GB 1 hari.

Pesara Kerajaan RM 500 on off
Penjawat Awam RM 500 one off

Subsidi Upah untuk bantu kekalkan pekerja. Kerajaan bagi RM 600/sebulan. Supaya tak buang pekerja. Majikan tak dibenarkan potong gaji.

Pemandu E-hailing kerajaan bagi RM 500 one off.

Pemandu Teksi dapat RM 600 one off.

PKS Dana Tambahan RM 4.5 billion untuk 5 inisiatif utama.

Anda semua akan menikmati manfaat daripada pakej rangsangan ekonomi yang peduli rakyat ini. Seperti yang saya sebutkan, tiada golongan yang akan tercicir. No one will be left behind,” katanya lagi.

Teringin nak makan mee, tapi malas pula nak keluar beli di kedai. Atau mungkin ada sesetengah antara kita alah dengan kandungan bahan yang digunakan untuk menyediakan mee yang dijual di kedai tu. Tak jadi masalah, apa kata kita cuba buat sendiri. Bahanya pun tak rumit. Hanya teping, telur dan air je. Jom kita lihat video yang disediakan untuk hasilkan sendiri mee di rumah. MESTI LAGI ENAK KAN?


Ruang Tamu Hambar? Transformasi Kediaman Tampil Moden Kontemporari. Bagi mendapatkan kediaman yang sempurna dan menepati kehendak kita bukanlah sesuatu yang boleh dicapai dalam masa yang singkat dan terburu-buru.

Nama Pemilik : Pn. Anisah Ahmad
Lokasi : Puncak Alam
Jenis Kediaman : Teres Dua Tingkat
Konsep : Moden Kontemporari

Segalanya memerlukan perancangan yang rapi dan setiap langkah akan memakan masa, tenaga dan sudah tentunya wang ringgit. Bergantung pada pemilik, setiap satunya adalah berbeza-beza mengikut keperluan, keluasan kawasan dan juga bajet tuan rumah.

Buat Puan Anis, kediaman yang sudah didiami selama 3 tahun bersama suami dan seorang anak kecil ini adalah tempat beliau menghabiskan masa jika tidak ke sekolah untuk mengajar. Rumah dua tingkat tersebut kelihatan lebih dari cukup buat keluarga kecil ini menjalankan aktiviti seharian dengan lancar. Tetapi, memandangkan pasangan ini sibuk bekerja dari Isnin ke Jumaat, mereka masih belum sempat untuk mengemas dan mendeko rumah mengikut kehendak dan keperluan.

Jadi, kini sudah tiba masanya untuk pasangan ini melakukan renovasi secara berperingkat dimulakan dengan ruang tamu dan ruang bawah tangga kediaman. Walaupun pada mulanya ruang tamu kelihatan kosong dan tidak menarik, dengan sedikit sentuhan dari pakar yang berkaliber, ruang tamu Cikgu Anis telah berubah menjadi lebih menarik dan nampak lebih teratur dengan konsep dan susun atur yang baru ini. Setiap ruang digunapakai sebaik nya dan tidak dibiarkan kosong.

Konsep moden Kontemporari yang dibawakan ini amat sesuai dengan kediaman Cikgu Anis yang luas dan masih baru ini. Dinding dicat biru tua dengan kemasan wainscoting warna keemasan sebagai feature wall telah menaikkan seri ruang tamu yang terdahulunya nampak hambar dan tidak bermaya. Pantulan cahaya dari barisan spotlight serta gantungan accent light juga telah menjadikan ruang lebih ‘hidup’.

Selain itu, ruangan bawah tangga yang sebelum ini hanya diletakkan peti sejuk kini telah berubah fungsi sepenuhnya apabila pereka membina rak buku dan mainan untuk anak tuan rumah. Terdapat juga papan putih dan tempat duduk yang ditempatkan ditengah-tengah rak.

Seperti yang dikatakan tadi, segenap ruang dan setiap inci dimanfaatkan dengan baik. Jadi ruang berhadapan tangga yang kosong telah di deko dan di ubah menjadi ruang rehat ataupun ruang santai sambil membaca.

Ruang rehat ini dihiasi wall cladding bertekstur batu bata berwarna putih, cukup untuk menampakkan lagi kenaggunan kediaman ini.

Dekor Bajet Kediaman PPA1M Berkeluasan 850sqf, Hasilnya Menarik. Jika dahulu ramai antara kita yang suka memenuhi setiap sudut dan ruang dalam rumah dengan pelbagai perabot serta aksesori sehinggakan kalau tidak dikawal kediaman akan nampak sesak dan penuh dengan perabot.

Kini ramai yang lebih gemarkan dekorasi sederhana tetapi sedap mata memandang. Ditambah dengan saiz kediaman kini yang tidak sebesar dan seluas kediaman 20 atau 30 tahun dahulu, maka pemilik kediaman perlu bijak menghias.

Kali ini, IMPIANA ingin memaparkan kediaman PPA1M milik seorang wanita ini yang baru mendapat sentuhan sebuah syarikat dekorasi dalaman bajet, milik Pn Anis Syuhada. Menurut Anis beliau mendapat panggilan untuk menatarias rumah yang baharu dimiliki oleh seorang kakitangan Imigresen dengan pilihan tema Modern Minimalist di dalam kediaman berkeluasan 850 kaki persegi berkapasiti 3 bilik tidur dan 2 bilik air.

Dibawah ini IMPIANA buat kompilasi gambar untuk tatapan pembaca yang lain, simple dan moden, tak banyak perabot dalam rumah, hanya yang penting sahaja.

Rumah pusaka jangan ditinggalkan, di dalamnya terukir beribu kenangan sama ada pahit, manis, suka mahupun duka. kebiasaanya, ramai yang mengambil keputusan untuk jual rumah pusaka nak-nak bila sudah tiada lagi siapa berniat untuk menetap atau pulang menghinggap. Namun tidak bagi keluarga ini. Walaupun perjalanan 4 jam diperuntukkan untuk pulang kerumah pusaka yang terletak di Johor, si ibu mengambil keputusan untuk mengekalkan rumah tersebut sebagai sebuah hadiah kenangan buat anak-anak dan cucu.

Si anak-anak yang sentiasa menyayangi dan menghormati kedua orang tua ini, mengambil keputusan untuk Makeover rumah pusaka sebagai hadiah untuk hari ibu disamping menyemarakkan lagi suasana hari raya yang bakal disambut di kediaman ini. Mereka sepakat dengan menyumbanagkan RM 400 untuk setiap anak atau kelaurga. Jadi dari 6 anak atau keluarga tadi, terkumpulah dana RM 2,400. namun mereka terikat dengan barang-barang lama yang masih disayangan oleh si ibu. maka cetusan idea modern+retro menjadi panduan keseluruahn konsep kediaman.

Inilah hasilnya setelah susunatur semula dibuat, dengan cat dinding, beli sikit2 barang dari ikea & kaison, refurbished perabot-perabot lama dalam rumah dan yang paling mencabar sekali nak cari sarung kusyen 4 segi yang lejen tu!! Susah kot nak jumpa!!

Setelah berhempas pulas membawa barang-barang hiasan dari KL ke kampung halaman, akhirnya tercapai juga hasrat kami nak cantikkan rumah peninggalan untuk mak dari arwah atuk yang berusia lebih kurang 50 tahun ni di Kampung Layang Layang, Kluang, Johor. Memakan masa lebih kurang 2 hari kami gunakan secukupnya cuti peristiwa sempena kemenangan parti Pakatan Harapan yang lepas untuk mengecat, menyusun, mengemas, tukar langsir, tikar getah dan macam-macam lah kat rumah ni sebelum kemunculan bulan Ramadhan minggu depan.

Tahun ni mak & ayah bolehla kita beraya di kampung dengan suasana baru rumah berkonsenpkan vintage retro modern sentuhan anak2 mak… kami hadiahkan buat mak & ayah sempena:

– HARI RAYA AIDILFITRI tahun ini
– HARI IBU hari ini dan sempena
– MALAYSIA BARU!!!

Gambar menunjukkan sebahagian kabinet dapurnya tidak mempunyai laci dan dibiarkan kosong sahaja. Selain itu, beliau hanya menggunakan khidmat pekerja kontrak untuk segala kerja lepaan simen serta memasang kesemua kelengkapan dapur. Lebih menarik, mereka langsung tidak menggunakan khidmat konsultansi daripada pereka dalaman.

Menurutnya, dapur simple tetapi elegan ini hanya menelan belanja lebih kurang RM4.5K bergantung kepada syarikat kontraktor yang dilantik.

Apa yang penting adalah, anda perlu memastikan simen yang digunakan disaluti lapisan khas kalis air. Ia penting bagi permukaan counter top kerana dikhuatiri mudah menyerap air. Selain itu juga, anda perlu melantik kontraktor yang betul-betul mahir untuk menghasilkan permukaan simen render. Jika tidak, hasilnya bukan sekadar lebih buruk malah cepat rosak.

Berikut adalah beberapa paparan idea menarik table top kitchen yang hanya menggunakan simen dan ditatarias dengan aksesori serta kelengkapan memasak yang lain.


Buat Sendiri Terrarium Bangkit Seri Meja Kopi

Seni terrarium iaitu tanaman hiasan balang kini semakin mendapat perhatian ramai lantaran ia mampu menyuntik efek segar dan hijau serta mudah untuk dihasilkan. Sifat tumbuhan sukulen yang menghiasi balang terrarium serta sesuai hidup di dalam ruang indoor juga, membuatkan ia menjadi pilihan untuk diletakkan di pejabat, balkoni, bilik tidur mahupun ruang tamu.

Apakah perkara-perkara asas yang perlu dilakukan untuk mereka bentuk sebuah terrarium?

Mereka bentuk terrarium bukanlah sesuatu perkara yang rumit. Beberapa langkah harus diperhatikan untuk mendapatkan sebuah reka bentuk terrarium yang menarik. Antaranya:

Cipta taman mini di sudut meja

Cara-cara:

Kolam adalah satu tempat mandi yang bukan sahaja digemari oleh kanak-kanak tetapi ia diminati oleh orang dewasa juga. Sesetengah orang menginginkan kolam di rumah tetapi harga rumah yang sudah siap sedia dengan kolam, mengambil kos yang tinggi. Oleh kerana itu, saya akan memberi tahu kisah dari satu ini artikel yang dia menceritakan bagaimana kasih sayang seorang ayah yang ingin membina kolam renang demi keseronokkan anak-anaknya.

Jadi yang pertama adalah menanda reka bentuk kolam yang mahu dibuat. Proses mengorek tanah perlu dilakukan. Kemudian, meletakkan batu kerikil atau kata nama lain, batu kasaran. Sebelum itu, saya ingin memberitahu bahawa lubang bersebelahan dengan kolam yang digalinya bukan lubang kumbahan. Ia sebenarnya adalah lubang untuk air yang bocor dari singki rumahnya. Jadi, untuk lebih mudah mengeluarkan air dari kolam rumah ini, satu lubang kecil telah ditebuk untuk masuk ke lubang tangki.

Seterusnya, dengan berukuran 3 x 2, rangka besi pun mula disusun lalu diletakkan dahulu dikeliling sebelum meneruskan menyambung membuat konkrit. Setelah itu, sistem saluran paip kolam ini untuk pengambilan dan pengeluaran air melibatkan pemasangan pam air untuk air terjun dan air pancut. Pemasangan batu bata selesai dan selepas itu perlu tampal simen di sekeliling kolam pula.

Habis sahaja tampal simen di keliling kolam, mengikut artikel tersebut, seorang ayah itu dibantu oleh anaknya untuk mencuci kolam dan setelah selesai mencuci, beliau menyambung untuk pemasangan jubin dan menggunakan kedap atas sika untuk tujuan kalis air. Dan akhir sekali, tinggal untuk mengecat sahaja. Cat yang digunakan cat jenis epoxy dengan kuantiti 4-liter base dan 1 liter hardener. Selepas itu, maka tersiaplah sebuah kolam renang yang dibuat dengan sendiri.

Akhir kata, seorang ayah yang inginkan kebahagian dari keluarga, perlulah berusaha dan menjalani setiap cabaran hidup.

Kredit foto dan facebook: Hafizah Hateh

Penyediaan kabinet dapur memang sesuatu yang memudahkan disamping dapat mencantikkan lagi dapur anda. Namun untuk penyediaan sebuah kabinet dapur yang lengkap, kosnya agak tinggi. Sebab itu, ada yang lebih selesa menyediakan bahagian counter top dan pintun atau rak isian dalam nya bakal menyusul bila ada bajet yang mencukupi.

TOTAL COST: (beli barangseperti kayu 1×2,kayu bingkai(halus), plywood, cat, skincoat, undercoat, skru, paku, magnet, engsel) : RM250

TEMPOH : 2 minggu siap (suami ada masa malam, pagi sebelum pergi kerja & hari cuti jumaat untuk siapkan)

1. Buat kerangka menggunakan kayu 1×2. Untuk bahagian dinding atau pembahagi antara ruang, gunakan playwood nipis di kedua-dua bahagian.

2. Bahagian pintunya pula, sediakan bingkai mengikut saiz bukaan dan tampal kedua-dua bahagian dengan playwood nipis. Untuk kesan yang lebih menarik, buat bingkai di bahagian hadapan pintu dengan menggunkan kayu halus yang berharga RM 1

3. Cuba padankan pintu yang telah siap pada kerangka asal dan ukur sama ada saiznya berpadanan atau tidak. Jika terdapat kekurangan, cuba baik pulih semula bahagian yang tidak padan

4. Untuk lebih kemas, aliskan cat kayu putih untuk struktur dalam kabinet dapur

5. Skincoat permukaan pintu yang tidak rata atau berlubang. Keringkan ia sepenuhnya dan selepas itu gosok menggunkan kertas pasir sehingga licin

6. Selesai menggosok dan meratakan tampalan skincoat, sapukan lapisan cat pertama iaitu undercoat. Jemur sehingga kering dan gosok sekali lagi dengan kertas pasir sehingga berkilat

7. Catkan permukaan pintu dengan menggunkan cat yang sesuai untuk kayu. Bila dah kering sepenuhnya, bolehlah dipasangkan pada bingkai kabinet

8. Gunakan penyangkut baju dari kedai RM 2 untuk menyediakan ruang gantung periuk di dalam kabinet dapur. Lenturkan sedikit bahagian penyangkut.

Risau anak terjatuh tangga atau masuk tempat larangan seperti dapur, pagar adalah penyelesaian yang terbaik. Nak beli pagar baby tu atau Baby Security Gate bukan lah murah, ratusan juga harganya. Selain itu, yang sering menjadi isu adalah saiznya.

Apa kata kita buat sendiri je Baby Security Gate seperti yang telah dilakukan oleh En.  Shuhaimi Zulkefli. Dengan modal hanya RM 30, dan yang penting tak memerlukan peralatan rumit.

Bahan-Bahan:

Pelaras Kaki Meja terpakai (sebagai security locked).

Besi L Shape (MR.DIY jual harga RM1.80)

Vidga IKEA (Curtain Hook) dapat sekali getah

Kayu Pallet

Roda Kecil (Kedai RM2.00)

Skru ikut kesesuaian tebal kayu & Driller

Baby Security Gate yang telah siap. Kayu pallet tadi di cat kuning untuk nampak lebih cantik dan kemas. Terpulang kepada anda nak cat atau tidak

Ini rupanya apabila di buka, tapi dengan penggunaan pelaras kaki meja terpakai sebagai kunci, pagar ini memang sukar untuk di buka walaupun oleh orang dewasa

Ini dia pelaras meja yang dijadikan sebagai kunci pagar, pastikan lubang yang di tebuk selari dan bersesuaian dengan kedudukan pagar.

Roda kecil tadi di jadikan sebagai sokongan pada kaki pagar dan bagi jarak sikit dari dinding di samping memudahkan pergerakan

Kedudukan roda pada dinding

Perlu 2 biji roda untuk menyokong kaki pagar

curtain hook (IKEA) tadi digunakan sebagai pemegang frame. Untuk lebih kukuh, tebuk lubang untuk melekatkan curtain hook tadi. Guna double side yang hitam itu pula untuk letakkan roda untuk memudahkan pergerakan pagar


Tempat Percutian Unik dan Mesra Kanak-kanak wajib kunjungi

Hujung tahun je pasti semua mencari lokasi untuk menikmati cuti panjang bersama keluarga. Legoland sudah, Hello Kitty Town sudah, Langkawi sudah, Kota Kinabalu sudah, Cameron Highlands sudah, mana lagi ya?

Bosan dengan percutian yang biasa? IMPIANA nak share beberapa tempat yang mungkin jarang digembar gemburkan di media sosial dan kurang promosi yang membuatkan tempat ini menjadi lebih eksklusif.

Jangan risau dengan harga, kalau dah kata lokasi tersebut eksklusif. Pasti ada tawaran hebat di dalam laman web pakej percutian. Setahun sekali mencipta memori indah dengan keluarga tercinta apa salahnya kan!

Inginkan percutian yang mendamaikan? Anda pasti sedang mengangguk-anggukkan kepala sekarang. Siapa yang tidak mahu bukan?

Namun, untuk ibu-bapa, percutian mendamaikan itu amat diingainkan jika membawa anak-anak kecil bersama.

Banyak resort yang menawarkan fasiliti dan kemudahan untuk kanak-kanak. Ini bakal melekakan anak-anak yang dalam kepala mereka, hanya memikirkan tentang tiga perkara; main, main, main……

Lokasi ini juga mempunyai tarikan dari segi seni bina lama yang mampu menjadi tarikan.

Namun, untuk ibu-bapa, percutian mendamaikan itu bakal menjadi mimpi ngeri jika semua anak-anak diangkut bersama. Apa tidaknya, kadang-kadang jadi lebih penat daripada biasa dek melayan kerenah anak-anak.

Foto Kredit: meritushotels.com

Resort Meritus Pelangi Beach & Spa, Langkawi ada menubuhkan Kelab KiKi untuk kanak-kanak berusia empat hingga 12 tahun. Kelab ini menyediakan pelbagai aktiviti menarik antaranya berhibur dengan maskot kelab, bermain di taman permainan, berenang di kolam malah restorannya siap dilengkapi dengan kerusi kecil, kertas lukisan dan permainan. Menarik bukan? Ibu bapa tak perlu gusar jika inginkan kedamaian dalam percutian kali ini.

Foto Kredit: hardrockhotels.net

Jika anda mempunyai anak remaja, bolehlah menginap di Hotel Hard Rock, Pulau Pinang yang bukan sahaja menjanjikan keriangan berterusan malah kolam renang berkeluasan 2,400 kaki persegi lengkap dengan kepulauan pasir serta papan gelongsor pasti kena dengn cita rasa mereka.

Menariknya kolam renang boleh dikatakan keliling hotel. Sangat besar. Ada kolam renang di dalam bangunan juga bagi mereka yang inginkan privasi.

Sambil anak-anak mandi di kolam, mak ayah boleh berehat di sauna dan gym.

Kolam renang persendirian membuatkan rasa lebih privacy, aktiviti untuk anak-anak memberi kepuasan pada mereka tatkala menghabiskan masa lapang waktu cuti sekolah ini. Menariknya lagi konsep moden dalam ruang hotel ini membuatkan rasa lebih selesa dan nyaman dalam sentuhan hotel pilihan ini.

Menariknya terdapat 4 tema bilik yang anda boleh pilih, Pirate, Adventure, Kingdom, Ninjago. Rasaikan pengembaraan sebenar di dalam bilik.

Kedai barangan terpakai atau secondhand shop merupakan tempat yang menyeronokkan untuk dilawat kerana kemungkinan untuk anda menjumpai sesuatu yang limited ataupun istimewa adalah sangat tinggi. Bagaikan harta karun yang sedang menunggu untuk dijumpai oleh mereka yang cukup merani untuk menerokai kedai-kedai barangan lama.

Kini, barangan terpakai tidak lagi dilihat sebagai barang pilihan untuk mereka yang tidak mampu. Malah, lambakan perabot dan perhiasan vintaj atau antik kini menjadi lebih popular dikalangan pengguna yang lebih gemar dengan pendekatan mesra alam.

Impiana telah kumpulkan 5 kedai perabot dan perhiasan second hand yang boleh anda lawati :

1. KEDAI KAKI LELONG
Cawangan 1 – Brickfields, 67 Lorong Scott, Brickfields, 50470 Kuala Lumpur

Cawangan 2 – Basement Carpark Pusat Dagangan NZX, No. 2, Jalan PJU 1A/41B, Ara Damansara, 47301 Petaling Jaya, Selangor

Cawangan 3 – Lot 4, Jalan 19/1B, 46300 Section 19, Petaling Jaya

Cawangan 4 – Jalan Rasah, Lot. 392, Taman Anggur Jaya, 70300 Seremban, Malaysia

2. CITY JUNK ENTERPRISE
9, Jalan Puteri 2/5, Bandar Puteri, 47100 Puchong, Selangor

3. CHAI CHAI TRADING
No.K20-24, Jalan Ipoh, Batu 4 1/2 51200 Kuala Lumpur

4. RENEW MART SDN BHD
Lot 3739-A, Jalan Kampung Baru Subang, Seksyen U6, 40150 Shah Alam, Selangor

5. PAKAR PERABOT TERPAKAI SHAH ALAM
No 32, 34 Jalan Rugbi 13/30, Tadisma Business Park, 40100 Shah Alam

Mengekalkan struktur binaan lama di tengah-tengah kota raya Melaka, The Majestic Melaka Hotel menyediakan pakej penginapan istimewa bertaraf antarabangsa dengan kepelbagaian fasiliti menarik buat pengunjung.

Dari segi geografi, kedudukan Majestic Melaka Hotel yang berhadapan dengan Sungai Melaka dan sebuah perkampungan tradisional Melayu yang dikenali sebagai Kampung Morten menjadikan ianya salah sebuah hotel yang menarik dan menjadi pilihan pegunjung dari luar negara khususnya untuk menginap di sana.

Buat pengunjung yang pertama kali tiba di hotel ini, anda pasti kagum melihat seni bina bangunan lama yang masih tersergam indah dengan identiti tersendiri, di sebalik bangunan-bangunan pencakar langit yang berada di sekelilingnya. Pembinaan hotel yang menggunakan bahan asas seperti simen pada driveway bagaikan menterjemah suasana dahulu kala. Pemilihan tetingkap kayu yang mengimbau suasana kampung tradisional Melayu menaikkan emosi ‘dulu-dulu’.

Garapan sentuhan gaya baba nyonya tawarkan penginapan unik di tengah-tengah kota Melaka

Selain itu, peletakan pohon bonsai di tengah-tengah laman hotel mewujudkan landskap bonsai yang memberikan kesan nature pada keseluruhan hotel supaya tampak indah dan memukau. Apa yang menarik, penanaman pokok-pokok tropikal seperti China Palm, Ixora, Osmoxylon dan sebagainya yang menghiasi ruang legar hotel ini menjadikan ianya kelihatan harmoni dan lebih redup. Memandangkan keluasan tanahnya yang terhad, ia membawakan konsep boutique hotel.

KONSEP BUTIK HOTEL ALA BABA NYONYA
Memasuki bahagian dalam hotel, penulis mengamati setiap dekorasi yang dipaparkan oleh pengurusan hotel ini. Penulis seakan-akan kembali pada era penjajahan Barat, di mana populasi Cina Peranakan menjadi simbol keunikan masyarakat Melaka suatu ketika dahulu. Dari sudut pemilihan elemen deko yang menampilkan barang-barang antik seperti pasu bunga dari China, gambar potret baba nyonya yang menghiasi dinding, kerusi dan meja kuno serta permaidani yang terbentang di atas jubin import dari China itu juga kelihatan begitu klasik. Anak tangga kayu yang menghubungkan ruang santai makan malam pengunjung juga membentuk elemen deko yang sungguh nostalgia. Setiap perincian yang dilakukan untuk membentuk konsep Baba Nyonya pada elemen hiasan dalaman hotel ini berhasil meskipun ruangnya agak minimum.

Ketibaan kami disambut penuh mesra oleh petugas yang anggun berkebaya nyonya dan juga pengurus hotel iaitu Richard Teo. Sementara menunggu bilik disediakan, Richard Teo mempelawa kami untuk menikmati hidangan tengah hari di hotel ini. Kami disajikan pelbagai lauk pauk enak yang berasaskan resepi Cina Peranakan antaranya Asam Pedas, Ayam Pongteh, Pie Tee dan bermacam-macam lagi.

Bidang agro di malaysia kini dah pelbagai. Bukan sekadar tertumpu kepada penghasilan semata-mata. Nak katakan baru, tak lah baru tapi pelancongan di dalam bidang agro kini semakin mendapat tempat dan dipandang sebagai peluang keemasan yang wajib di terokai. Hal ini memberi peluang kepada semua penggiat agro yang telah lama bertapak untuk menceburi bidang baru di dalam usaha mempelbagaikan perkhidmatan. Sehubungan dengan itu, Malaysia Tourism Council turut bekerja sama dengan pengiat industri pelancongan agro dalam mempromosi dan merancakkan lagi industri pelancongan Malaysia.

Turut tidak terkecuali MAEPS (Malaysia Agro Exposition Park Serdang) yang dulunya hanya di kenali sebagai pusat aktiviti dan acara terbesar Malaysia untuk industri agro. Mengembangkan lagi perkhidmatan, MAEPS melancarkan Maeps Agro Tourism Park dalam usaha memberi peluang kepada pengunjung untuk merasai sendiri kemudahan dan aktiviti menarik yang terdapat Di dalam lot berkeluasan 130 hektar.

Anatara aktiviti yang menarik di MAeps Agro Tourism Park adalah seperti berikut

1. House of Kambing
Apa yang menarik di sini, anda boleh tengok sendiri kambing dan unta yang sangat manja di samping latar pemandangan segar. Bila dah penat, boleh lah isi perut dengan menu-menu berasaskan kambing. Antaranya adalah

NASI Kukus Kambing Bakar House of Kambing (RM10)
Grilled Kambing + nasi kukus + sambal belacan putik pauh+ Special recipe sos curry + sayur kobis yg ditanam belakang ladang kami !

House of kambing dibuka pada 11pagi-9malam (isnin-khamis) dan 11pagi hingga 6 petang (sabtu dan ahad)

2. Laman Herba
Lokai herba yang paling menarik untuk mendidik dan menimba ilmu. Terdapat pelbagai jenis herba sama ada untuk tujuan masakan mahupun kesihatan yang terdapat di laman ini. Kemuncak aktiviti kepada tempat ini ialah sedut madu kelulut terus dari sarangnya. Terdapat beberapa buah koloni kelulut yang boleh dilihat. Kelulut ini pula, walaupun jenis nya sama. Ia menghasilkan 2 madu yang berbeza. Kandungan madu kelulut bergantung kepada jenis makanannya.

3. Laman padi
Bagi anda yang ingin memperkenalkan kepada anak-anak anda bentuk atau rupa sebenar pokok beras, inilah tempat yang terbaik. Terdapat beberapa lot padi yang ditanam secara bergilir-gilir. Disamping itu juga, kalau ada rezeki anda boleh lihat proses menjadi beras dari padi. Terdapat juga galeri padi yang mempamerkan informasi berkaitan dengan padi seperti spesies-spesies padi, teknik menanam & menuai, jenis-jenis peralatan dan sebagainya.

Kalau perut dah berkeroncong, laman padi ada sediakan menu nasi bendeng pada harga RM 45 setiap set untuk 2-3 orang. Menu sangat sedap dan menarik. makan pula di bendang, sudah pasti satu pengalaman yang baru buat anda.

4. Laman perikanan
Laman perikanan terletak bersebelahan dengan laman padi. Selain nada boleh melawat galeri ikan hisana dan air tawar, terdapat satay tuna yang di jual di House of Tuna. Dalam tempoh sebulan sekali, Laman Perikanan akan mengadakan jualan ikan segar.

5. Laman Nanas
Terdapat pelbagai jenis nanas yang di tanam di laman nanas untuk tujuan pameran. Terbaru Nanas MD2 baka yang dikeluarkan oleh mardi yang sangat manis dan tak akan lidas walaupun anda makan satu ladang. Selain dapat menikmati buah nanas yang segar, terdapat aktiviti lain yang boleh dilakukan disini adalah memproses biskut nanas

6. G2G Animal Garden
G2G Animal garden merupakan sebuah petting zoo yang baru dibuka akhir tahun 2017. Anda akan diberi peluang bermesra dengan haiwan eksotik seperti Bearded Dragon, Macau Parrot, Ayam Serama, Gerbills, Racoon, British Shorthair Cats dan sebagainya. Paling menarik aktiviti di sini adalah memberi makan dan menyusukan kambing

7.Techno Cafe
Bagi peminat kambing, Techno Cafe yang terletak bersebelahan dengan G2G Animal garden ada menyediakan menu kambing panggang Wajib cuba

8. Nafas Cube
Sehari suntuk nak teroka Maeps Agro Tourism Park ni memang tak cukup. Setiap tempat pasti menghiburkan dan membuatkan anda lupa waktu yang berjalan. Kalau tak semapt nak teroka satu hari, apa kata anda menginap ci Nafas Cube. terdapat beberapa jenis penginapan yang disediakan termasuklah hotel tube dan kabin. Sesuai untuk anda yang datang sorang, berpasangan mahupun keluarga. Hotel yang menghadap tasik ni, sudah pasti membuatkan anda lebih ceria setelah menghirup udara yang segar

9. Kafe MAEPS
Terletak berhampiran dengan Nafas Cube, Cafe MAEPS ni menyediakan makanan pagi hingga tengah hari. Bagi yang menginap di Nafas cube, kalau pagi-pagi perut dah berkeroncong tue boleh lah ke kafe ni. Antara menu yang paling menarik adalah gulai kambing

10. MAEPS Bistro
Terbaru, MAEPS Bistro yang terletak sebaris dengan pavilion dibuka semula. Terdapat pelbagai menu menarik untuk santapan malam anda


Dapur Moden Tampil Sempurna Dengan Kaunter Sarapan

Jika dahulu kehadiran kaunter sarapan ibarat ‘tidak perlu’ kerana kita punya meja makan. Namun sederas perubahan gaya hidup masa kini, kaunter sarapan mula mendapat tempat di hati tuan rumah. Mudah untuk menguruskannya, mudah juga menghidang makanan di sini terutama ibu yang sibuk berkerja dan sibuk melayan kerenah anak-anak.

Bila bercakap soal kaunter, ia bukan satu perkara luar biasa. Namun lokasinya juga kita jauh berbeza. Jika dahulu disorok pad abahagian dapur, kini diserlahkan di ruang utama. Ibarat sebuah pentas yang mana menjadi pemusatan mata tatkala kita melangkah masuk ke dalam sebuah ruang seumpama ini. Ruang tamu mungkin sudah terllalu biasa mencuri tumpuan tetamu. Namun kini kita sudah punya bintang baru dalam sebuah ruang utama iaitu kerusi kaunter yang cukup megah di susun memanjang ibarat barisan penari Las Vegas!

Mungkin ia agak keterlaluan dipuji seumpama ini namun sederas masa berlalu, pereka cukup kreatif mempelbagaikan reka bentuk bangku kaunter ini. Padahal bentuk asasnya sekadar kerusi berkaki panjang. Itu sahaja tetapi dek dicanai ideanya, kerusi yang ringkas ini menjadi pelbagai bentuk , warna dan material. Umpama barang kemas sang primadona yang mencuri tumpuan biar sebenarnya ramai di kalangan kita tidak menyedarinya. Terpukau? Boleh jadi ya!

Selalunya susunan kerusi ini didatangkan dalam tiga hingga lima buah. Dari rekaan kaki, bentuk tempat duduk dan struktur sandar belakangnya, ia sememangnya memberi impak yang berbeza. Ada yang lebih gemar bebas sandar kerana menghalang pandangan dan membuat ruang rasa sempit. Ada yang mementingkan keselesaan dan sebagainya. Apa pun kepuasan dan keselesaan ini adalah segalanya bagi anda. Simple-simple sahaja di IMPIANA.

Ramai alami masalah untuk menata hias atau deko rumah yang bersaiz kurang dari 1000 kaki kan? Ada juga yang kata, “Anak sorang dua boleh lah duduk rumah flat kecil ni.” Sebenarnya, kecil atau besar rumah tu, yang penting kita perlu pandai olah dan memanfaatkan setiap ruang.

Lagi satu, kalau nak mendeko rumah tak semestinya perlu guna barang-barang yang mahal. Pokoknya, perlu bijak memilih. Seperti yang dilakukan oleh Noor Hafiza Bte Mohamad ini. Rumah flat yang didiami hanya berkeluasan 805 kaki eprsegi dengan 3 buah bilik.Tapi pemilik bijak memilih perabot dan mengolah ruang. Hasilnya, kemas dan rapi.

Rumah sewa kakak kecik jer, nak jugak bagi nampak comel dan cozy

Walaupun kakak masih menyewa di shop apartment dalam masa 4 tahun ni, nak jugak rasa macam duduk kat rumah sendiri.. Nak juga biar nampak cantik pada mata kita, nak juga rasa selesa dan wangi. Kes terjebak dalam group deko la ni.

Pada mulanya kakak dan pokcik dok survey perabot terpakai, kononnya nak jimat bajet la kan. Nak beli perabot kecil, ringkas dan serbaguna (multifunction). Akhirnya kakak mula isi rumah sewa tu dengan beli perabot hotel terpakai hasil bantuan ahli dalam group ni (lupa nama adik baik). Lepastu bajet nak cat balik jadi warna putih @ shabby chic @ warna pastel. Kakak lupa yang rumah kakak takda space nak mengecat, lebih2 lagi pokcik tak boleh hidu bau cat kayu (feningg).

Merajuk jugalah kakak dengan pokcik sampai sekarang tak dicat perabut coklat itu.. sekarang dah balut dengan wallpaper kaler putih (tengok gambar side table dalam bilik tetamu).

Kenapa lah kakak tak terfikir pasal perabot IKEA. Sampailah pokcik bawak kakak buat pertama kalinya ke IKEA tahun 2014 (jakunnya kakak ?). Kakak ingat perabut IKEA semuanya mahal2.

Dari situlah terjebak laki bini dengan barang IKEA…buktinya pada gambar. Rumah kakak takda kabinet/almari besar. Sengaja taknak penuhkan rumah yang memang kecik cenonet dan supaya senang nak pindah nanti. InsyaAllah tahun depan kena pindah rumah lain. Kakak takkan pernah berputus asa untuk mencantikkan rumah kakak, sebab Rumahku Syurgaku. Peace yo..

Negara Morocco terletak jauh di Afrika Utara dan merupakan salah satu daripada tiga negara yang mempunyai pantai dikedua-dua Atlantik dan Mediterranean. Ia sering menjadi subjek fantasi indah yang romantis dan mewah. Reka bentuk dalaman dengan ciri morocco dapat mencerminkan kekayaan tradisi, budaya dan sejarah negara tersebut menjadikan ia satu konsep yang digemari untuk kediaman di serata dunia.

Menurut pemilik, rumah kondominium berkeluasan 1,265 kaki persegi ini baru sahaja didiami semenjak Januari yang lalu. Kedudukan yang agak tinggi iaitu di aras 32 menjadikan proses pengubahsuaian agak mencabar tatapi mujur segalanya berjalan dengan lancar berkat dari kerjasama dan kata sepakat pasangan ini. Pemilik telah melakukan perancangan awal yang teliti sebelum mula menghias rumah dengan menyediakan pelan serta lakaran deko bagi memudahkan lagi proses mendeko yang telah dipersetujui bersama.

Walaupun kos keseluruhan yang agak besar namun hasilnya amat menarik dan memuaskan hati. Kawasan ruang tamu menjadi kegemaran pemilik, mahligai indah ini juga dilengkapi dengan 2 bilik tidur dan satu bilik air. Panel pembahagi ruang bermotifkan geometrik morocco serta lampu-lampu perhiasan morocco yang menghiasi ruangan itu telah menjadi daya penarik yang sukar untuk pengunjung lupakan.

Di sini IMPIANA kongsikan beberapa keping gambar kediaman indah untuk tatapan pembaca, semoga terinspirasi dan terus bersemangat untuk mendeko. Semoga berjaya!

Kediaman bertingkat sememangnya bertuah mempunyai balkoni . Apatah  lagi yang berhadapannya itu pemandangan indah baik kota metropolitan, gunung ganang, lebuh raya atau apa sahaja. Ruangnya juga pelbagai. Ada yang sederhana besar ada juga yang cukup seadanya dan ada juga yang bertuah mempunyai balkoni besar yang cukup selesa.

Sayangnya fungsi balkoni kini sudah kian mati. Dari tempat mengambil angin, menyendiri atau bercucuk tanam mahu pun kenyit-kenyit mata dengan anak dara blok hadapan, balkoni lebih dilihat menjadi stor tempat kita meletakkan segala benda buruk untuk tontonan umum. Mungkin bukan semua pemilik balkoni begitu tetapi ada yang kurang pintar memanfaatkan ruang ini.

Menjemur kain? Itu tidak hairan kerana desakan ruang yang ada namun boleh kita serikan ruang itu dengan pelbagai usaha. Daripada gantungan pokok-pokok berbunga, orkid misalnya ke pokok daun hiasan yang hisar segar. Tidak perlu rimbunan yang keterlaluan.Ada juga yang menyatakan balkoni sekadar sisa ruang yang tidak perlu diberi tumpuan kerana jarang sekali ke sana. Sudahnya ruang tambahan ini dilupakan.

Jika mempunyai anak kecil atau kucing, ditambah jaring sebagai langkah keselamatan. Pokok -pokok renek disusun sepanjang balkoni. Lantainya juga dialas sama ada ambal atau kemasan kayu mudah pasang untuk taman. Serikan dengan kerincing angin, bantal-bantal kecil untuk anda sendiri bersantai, mengambil angin petang atau membaca. Kita adakalanya tertekan menetap di ruang kecil namun jangan kita rosakkan pula ruang santai yang disediakan khas untuk kita.


Kacang Tanduk Nampak Seram Tapi Kaya Khasiat

Pernah dengar tak mengenai kehebatan Trapa bicornis atau nama tempatanya kacang tanduk, Horn nuts, buffalo nuts, water chesnut? Ia sering digunakan sebagai hidangan ketika sambutan Perayaan Kuih Bulan sebagai lambang kekayaan. Kacang ini telah digunakan oleh penganut buddha dan hindu sebagai makanan untuk upacara sembahyang dari Dinasti Zhou lagi. Ia boleh dimakan begitu sahaja atau dengan cara merebusnya, selain itu ia juga dikisar dan dijadikan tepung.

Kacang ini berasal dari pokok akuatik seperti pokok teratai dan selalunya tumbuh liar di tasik, paya dan sawah padi. Pokok ini banyak ditanam secara ladang di Taiwan, China dan India. Ia juga ditanam secara bergilir dengan padi di Vietnam. Di China dan Taiwan, ia semakin berkurangan kerana diganti dengan tanaman bunga teratai. Pokok ini hanya mengambil masa 8 bulan untuk untuk dituai selepas ditanam, selepas menghasilkan ubi, tangkai akan mati, tangkai yang mati akan dikaut oleh petani untuk digunakan sebagai baja bagi tanaman lain.

Kenapa masyarakat Cina dan India mengamalkan tanaman ini ye? Mesti khasiatnya tinggi. Jom kita tengok apa khasiat yang tersembunyi di dalam kacang tanduk ni

Iodin-Kacang tanduk mengandungi jumlah iodin yang seimbang. Ia berupaya mencegah kanser dan thyroid

Vitamin B-Kacang tanduk merupakan sumber terbaik untuk mendapatkan Vitamin B. Vitamin B digunakan untuk merangsang emosi yang seimbang dan menjadikan anda lebih bertenaga

Vitamin C-Vitamin C merupakan bahan terbaik antioksidan yang mudah di dapati dari kacang tanduk. Ia berupaya mencegah selesam, demam dan pelbagai penyakit lain

Antioksidan- kacang tanduk dikatakan mempunyai rasa yang sedap dan merupakan bahan antioksidan yang penting dalam membantu mencegah penyakit, ,mencegah kerosakkan dan memulihkan DNA yang rosak serta merangsang penghasilan tisu

Detox – Kacang tanduk menjadi egen terbaik untuk detox badan terutamanya hati. Secara tidka langsung ia menggalakkan kesihatan yang baik.

Eczema- Untuk merawadt eczema, kisar kacang tanduk yang telah dikupas kulit menjadi pes. Kemudian, masakkan pes kacang tanduk tadi Bersama sedikit air dan perahan lemon lalu di sapu pada bahagian yang bermasalah

Anti bakteria- Menurut kajian yang telah dicatatkan oleh  Journal of Medical Sciences, Kacang tanduk mempunyai daya rintangan yang berupaya menyembuhkan jangkitan bakteria dengan cepat

Anti radang- Kacang tanduk merupakan makanan baik untuk merawat anti radang termasuklah arthritis, bengkak dan kemerahan pada kulit

Ulser- Dalam satu kajian terhadap seekor tikus mendapati kacang tanduk berupaya merawat ulser

sumber: https://paulhaider.wordpress.com/

Stepping stone atau batu pemijak adalah aksesori lantai laman untuk tujuan laluan. Ia penting sebagai pilihan untuk memastikan rumput yang terhampar tidak rosak apabila dipijak disamping menambah tekstur dan pattern pada lantai laman. Namun, harganya di pasaran boleh tahan mahal juga. Sekeping RM 10-15. Nak pakai bukan sekeping 2 pula tu.

BAHAN-BAHAN:
?Pebble wash harga dalam Rm23.00
?semen biasa sekampit 50kg baru Rm 13.00.
?jaring besi saya dah lupa berapa harga semeter..tapi bawah Rm 10.00.
?kalau setengah ela pasir sungai tu lebih kurang rm30.00.
?Gam kraf
?Berus cat 1 inci lebar
?besen empat segi

CARA-CARA:
1. sapukan keseluruhan gam dilantai bekas biru berkenaan. Kemudian tabur batu. Pastikan batu yang ditabur rapat

2. Lebihan batu dikeluarkan balik dari besen. Kemudian dijemur sehingga gam kering dan pastikan ibatu melekat pada permukaan besen
3. Untuk kerja2 semen.
➡sediakan baldi…masukkan semen…pasir kasar..kalau nak tambah batu kelikir pon boleh.kemudian kacau adunan sehingga sebati dan likat.
➡proses ini kena lebihkan semen…supaya batu pebble wash akan lebih grip pada semen apabila siap nanti.(lebih tahan)5. Tuangkan semen kedalam bekas.masukkan jaring
6. ayak sedikit…untuk ratakan semen..automatik akan terlevel dengan sendirinya apabila diayak. untuk ukur ketebalan..ambik lidi..kemudian cucuk kedalam bekas yang dituang semen tadi..ketebalan standart 2inci atau lebih..ikut kepada tuan2 dan puan2.
7. 24jam kemudian..telangkopkan bekas biru…hentak2 sedikit..secara sendirinya…semen itu akan tertanggal..sebab..gam tak terlalu kuat lekat pada bekas plastik tersebut.8. jerangkan air panas..kemudian tuang diatas permukaan batu pebble wash tersebut. Tujuan untuk kembangkan gam itu kembali.9. ambil berus dawai..kemudian berus dipermukaan batu tersebut untuk membuang gam yang terlekat tadi.10. Cuci dengan sabun untuk lebih bersih 11. tunggu sehingga kering..kemudian sapukan syalek batu untuk menaikkan warna batu tersebut.siap.
Moga memberi mamfaat kepada kawan2 disini

Musim durian menjelang lagi. Tahun 2019 ni, Nampak gayanya musim durian menjadi tidak seperti tahun-tahun sebelumnya. Jika dulu durian harganya RM3-5/KG dan ada kalanya ia boleh menjadi susut sehingga 50sen untuk harga durian kampung, kini dengan langkah proaktif yang diambil oleh kerajaan memasarkan durian ke peringkat antara bangsa merubah landskap industri pertanian Malaysia secara mejor. Bukan sahaja di import ke luar negara, tuaian durian Malaysia turut menjadi salah satu tarikkan industri pelancongan.

Artikel berkaitan:

Dek sebeb permintaan durian yang tinggi, ada antara pemilik kebun atau dusun telah mengambil langkah menukar tanaman yang kurang menguntungkan kepada durian. Namun, durian memerlukan tempoh 3-5 tahun untuk mencapai usia matang dan berbuah. Namun, dengan beberapa amalan dan teknik tanaman tertentu, tempoh atau tahap matang pokok durian boleh di percepatkan. antara teknik yang di lakukan adalah cantuman tunas sama ada dari pokok dewasa yang tidak produktif atau cantuman anak benih. Di pasaran, cantuman anak benih di jual pada harga RM 15-25 bergantung kepada saiz. Bagi yang memerlukan dalam kuantiti yang banyak, apa kata kita buat cantuman sendiri.

Teknik Sambung Pucuk Durian Unggul Agar Cepat Berbuah.cara ini terbilang cukup mudah dan tinggkat keberhasilannya bisa mencapai 90% sudah saatnya kita membuat bibit sendiri tanpa harus membelinya lagi dari penjual bibit.

Pokok cili ni, nak tanam memang mudah. Tapi nak menjaganya sangat rumit. Mudah terdedah kepada penyakit dan virus. Sebab tu harga cili di pasaran mahal. Nak pastikan cili berbuah lebat, sudah pasti baja menjadi peranan utama. Tapi, tak perlu guna baja yang mahal-mahal pun.

En Izham Alias ada berkongsi petua untuk tanam cili supaya berbuah lebat dan tahan penyakit di dalam group Kebun Bandar: jom tanam sendiri

CARA BUAT PENGGALAK TANAMAN UNTUK POKOK CILI

Bahan:

Belacan – 100g
Gula molases / gula merah – 100g
Air tanpa klorin (air hujan, air perigi, tapisan) – 500 mL

Cara-cara:

Rendam belacan di dalam bekas berisi air 500 mL. Kacau sehingga larut.
Kemudian masukkan gula merah / molases. Kacau sehingga sebati.
Tutup dengan kain kasa bekas tersebut.
Peram selama sebulan.
Selepas diperam, kacau dan tapis. Ambil pati penggalak tersebut.

Cara guna:

10 mL pati + 2 L air biasa
Sembur pada daun, batang, dan tanah waktu pagi sekitar 7am-10am, seminggu sekali
Selain pokok cili, penggalak tanaman ini boleh disembur pada tanaman lain seperti pokok tin, sayuran, dan pokok mulberi.

tip lain untuk cili berbuah lebat

2. Buat kawalan serangga secara berkala dan mesti disiplin. Seminggu sekali mesti sembur. Saya jimatkan masa dengan campur booster untuk gemukkan tanaman dengan bahan kawalan serangga terus. Senang.

3. Pembajaan boleh sama ada organik atau baja bebentuk cecair. Tapi dalam pengalaman saya, penggunaan baja organik lebih melembutkan medium tanah.

4. Jika ada rumput-rumput liar tumbuh, cabut dan buang supaya pokok lebih selasa. Kalau tak, baja tu pergi kepada rumput sahaja.

5. Pastikan juga jarak antara dua pokok (dua polibeg) tidak terlalu dekat supaya ada ruang bagi mengelakkan serangga perosak berkumpul, dan ada ruang pengudaraan yang baik.

6. Pastikan medium tidak terlalu basah kerana akar pokok mudah masam dan reput. Boleh guna hujung jari untuk semak keadaan medium. Tanam sikit sikit, tak berbaloi nak beli alat semak mahal mahal kan. Agak agak jela ya.


Sentuhan penuh kejutan dalam kediaman

Menyuntik rasa cinta tanpa syarat terhadap ibu bapa bukan sahaja dengan menelefon mereka setiap masa untuk bertanya khabar, kita sepatutnya menunjukkan kepada ibu bapa kita betapa pentingnya mereka kepada kita dengan menghasilkan sesuatu di rumah yang dapat dihargai selamanya.
Ambil, sebagai contoh, makeover rumah sebagai kejutan. Seperti yang kita ketahui, warna-warna yang mempunyai kesan positif pada mood kita dan boleh menimbulkan rasa tenang, menyuburkan jiwa yang letih, dan bahkan membawa rasa bertenaga. Di sini, kami meneroka beberapa idea yang berwarna-warni untuk merapikan bilik tidur, dapur dan ruang tamu.
Hasilkan sesuatu yang mungkin akan meninggalkan kesan kepada mereka yang tercinta. Impiana kali ini ingin berkongsi idea daripada Dulux jenama cat yang tidak asing lagi dengan palet warna Colour Of The Year.

Palet warna yang dipaparkan di sini diilhamkan oleh Dulux, jenama cat dekoratif AkzoNobel dan pusat di sekitar tema “Let The Light In”. Setiap tahun, tema telah dikenal pasti untuk mencerminkan trend global yang menyangkut kita semua, dan pada tahun ini, tema itu adalah mengenai diberi kuasa untuk membuat perubahan. Dengan sempurna tema ini ialah AkzoNobel Color of the Year – Spiced Honey (juga dikenali sebagai Crème Brulee 00YY 26/220).

Walaupun Spiced Honey kelihatan hebat dengan sendiri, menambah palet warna pelengkap ke dinding kami adalah cara yang baik untuk menjadikan dinding tampan dan hebat. Berikut adalah beberapa idea untuk membantu menambah warna ke rumah keluarga:

Tempat yang menenangkan untuk bersantai bersama keluarga tercinta

Ruang tamu adalah pusat dari setiap rumah. Di sinilah keluarga berkumpul untuk mengikat dan berkongsi secawan kopi dan kisah suka duka bersama. Di sini, kami menggunakan Crème Brulee di sepanjang dinding, dan Pulau Padre untuk menyerlahkan dataran tetingkap. Ini mewujudkan suasana yang bersahaja yang membuatnya menjadi tempat yang bersahaja. Tambah beberapa perabot atau lukisan hitam dan putih ke dalam campuran dan anda tidak perlu melihat di tempat lain untuk bercakap dan mengejar.

Warna yang digunakan untuk bilik ini termasuk:

· Crème Brulee (00YY 26/220)

· Pulau Padre (70YR 20/239)

Ruang untuk mengakrabkan hubungan kekeluargaan

Mungkin anda lebih suka ruang tamu yang lebih tenang dan santai. Warna-warna ini memberikan suasana yang lebih santai yang seolah-olah melepaskan rasa ketenangan, menjadikannya tempat yang sempurna untuk hanya duduk dan berehat. Bagi lebih melengkapi rupa bilik ini, boleh memilih untuk perabot yang lebih berkonsepkan sederhana.

Warna yang digunakan di dalam bilik ini termasuk:

· Crème Brulee (00YY 26/220)

· Rock Digambarkan (10YR 28/072)

· Barley Beige (30YY 68/024)

Tempat yang nyaman untuk menikmati hidangan

Dari ruang tamu,berpindah ke dapur – di mana obsesi untuk makanan yang pastinya membuka selera semua penghuni di dalam rumah, jika inginkan warna yang memancarkan daya tarikan desa dan semangat yang membara pada masa yang sama. Ini boleh dicapai dengan sedikit Spiced Honey (Crème Brulee), banyak Burgundy dan sedikit Thundercloud. Burgundy digunakan secara meluas pada permukaan dinding, manakala Spiced Honey and Burgundy digunakan sebagai sempadan di bahagian atas. Dengan menggunakan perabot kayu di sini akan menonjolkan suasana desa.

· Crème Brulee (00YY 26/220)

· Burgundy (11YR 07/229)

· Thundercloud (10GG 26/046)

Ruang magis melepaskan lelah seharian

Dinding bilik tidur adalah perkara terakhir yang dilihat ketika kita masuk melelapkan mata dan merehatkan tubuh pada waktu malam dan perkara pertama yang kita lihat ketika kita bangun pada waktu pagi. Secara semula jadi, ini adalah tempat yang bagus untuk menambah sedikit keghairahan untuk memulakan hari yang indah setiap hari. Di sini, tona warna yang digunakan agak berbeza untuk mewujudkan kawasan yang lebih hidup, termasuk White on White, Shanghai, Glistening Sea dan tentu saja, Spiced Honey. Terdapat sedikit rasa tropika dalam sentuhan dengan suntikan hiasasn tumbuhan di sini dan akan membantu aura ruang ini.

· Crème Brulee (00YY 26/220)

· Shanghai (29YR 19/621)

· White on White (30GY 88/014)

· Glistening Sea (50BG 62/133)

Tip dan idea ini mungkin sesuai untuk anda yang ingin membuat kejutan kepada yang tersayang. Tidak perlu menunggu hari ibu atau bapa, bila-bila sahaja anda boleh buat kejutan untuk mereka. Betul tak? Siapa setuju!

Serangan dari serangga perosak sememangnya menjadi isu yang sering mengganggu ketenteraman para petani. Masakan tidak, masalah tersebut mampu mengundang risiko kerugian, malah boleh menutup periuk nasi mereka.

Begitu juga buat yang bercucuk tanam di rumah. Kehadiran serangga perosak dianggan sebagai satu permasalahan yang perlu diselesaikan segera agar tanaman tidak terjejas dan menyebabkan kerugian dari hasil titik peluh sendiri.

Penggunaan racun merupakan solusi paling mudah dan berkesan. Tetapi, pemilihan racun juga memainkan peranan dan boleh memberi kesan dalam jangka masa yang panjang.

Antara racun kimia dan racun organik, mana satu pilihan anda?

Selain harganya yang agak mahal, racun kimia juga merbahaya buat manusia dan persekitaran.

Jadi, bukankah lebih baik untuk menggunakan racun organik yang lebih terjamin dan juga menjimatkan kerana anda boleh buat sendiri racun organik mengikut resepi ini. Selamat Mencuba!

Resipi Racun Organik

Bahan A :

Setelah kisar semua bahan A, peram selama 24 jam.

Bahan B :

Alatan yang diperlukan :

Cara-caranya :

Cara Penggunaan :

Cuma sedikit peringatan. Sembur sikit dahulu pada satu pokok. Ini kerana ada pembaca Kebun Bandar yang melaporkan apabila sembur ramuan racun organik ini pada pokoknya menjadi layu. Jika pokok layu, terus siram dengan air biasa sehingga hilang cecair racun organik ini pada pokok.

Kredit : kebunbandar.com

Tahukah anda, reka bentuk menara jam Abraj Al Bait yang terletak di tanah suci Mekah telah dihasilkan oleh anak melayu tempatan, Datuk Wan Nazri Wan Aria yang sememangnya telah membanggakan nama Malaysia di persada dunia.

Menerusi satu hantaran di laman media sosial Facebook milik Richard Ker Digital telah berkongsi cerita serta kisah perjalanan di sebalik individu yang bernama Wan Nazri Wan Aria ini.

Untuk maklumkat anda, Anak kelahiran Melaka ini telah dibesarkan dalam sebuah keluarga yang serba kekurangan di bandar Kuala Lumpur.

Beliau telah mendapat pendidikan awal sebuah sekolah yang terletak di Segambut dan kemudian melanjutkan pengajian tinggi di Universiti Teknologi Mara (UiTM) sebelum berkhidmat di salah sebuah syarikat tempatan.

Ketika beliau menjangkau usia 25 tahun, Datuk Wan Nazri telah mengorak langkah melanjutkan pengajian peringkat Ijazah dalam jurusan Kejuruteraan di University Of Stuttgart di German.

Setelah tamat pengajian tersebut, beliau pernah ditawarkan untuk berkerja oleh beberapa syarikat automotif di Eropah namun kesemua tawaran tersebut ditolak.

Oleh kerana minat yang mendalam terhadap Kejuruteraan Bangunan, beliau telah memohon jawatan di syarikat SL Rasch, yang merupakan salah sebuah syarikat arkitek terkemuka di German.

Pada mulanya, permohonan Datuk Wan Nazri telah ditolak oleh kerana status kewarganegaraan bukan rakyat tempatan. Kemudian beliau telah diberi tempoh selama 6 bulan percubaan untuk membuktikan kebolehan dirinya.

Akhirnya, syarikat arkitek berkenaan telah berjaya memenangi tender projek pembinaan tersebut dengan hasil idea rekaan menara jam oleh Datuk Wan Nazri.

Rentetan itu, beliau telah dilantik sebagai ketua penasihat untuk pembinaan projek tersebut dari awal sehingga bangunan menara itu siap sepenuhnya pada tahun 2012. Kini, Mecca Royal Clock Tower merupakan sebuah menara jam yang terbesar dan ketiga tertinggi di dunia.

Atas prestasi kerja beliau yang mengagumkan, Datuk Wan Nazri pernah ditawarkan perkerjaan oleh beberapa syarikat di Arab Saudi.

Pada tahun 2017, beliau telah menerima pangkat gelaran Datuk oleh Yang Di-Pertua Negeri  Melaka.

Kini, beliau merupakan CEO kepada KOP Mantap Berhad kepunyaan Koperasi PDRM. Legasi kejayaan Datuk Ir Hj Wan Nazri Hj Wan Aria bukan sahaja telah membanggakan rakyat Malaysia malah seluruh rakyat di tanah suci Mekah.

Sumber: Facebook Richard Ker Digital

Cermin merupakan antara item penting yang wajib ada dalam bilik air kediaman. Hal ini kerana tanpa cermin tentu akan menyukarkan anda untuk berdandan dan merapikan diri. Namun, salah satu masalah yang sering dihadapi adalah cermin sering kotor dengan kerak dan kelihatan berkabur. Kotoran ini terdiri daripada debu, percikan sisa-sisa kosmetik dan bakteria yang terkumpul.

Kotoran ini juga muncul kerana ada kotoran yang melekat terlalu lama atau cermin sering terkena air dan sabun. Tapi anda semua jangan risau, kerana anda mampu mengatasinya hanya dengan menggunakan ubat gigi.

Ubat gigi merupakan bahan yang sangat efektif dalam membersihkan kerak.

LANGKAH-LANGKAHNYA;

Untuk cermin tandas kelihatan sentiasa bersih, anda juga harus sering menjaga kerbersihan tandas dan melakukan aktiviti pembersihan sekurang-kurangnya seminggu dua kali.


8 Pokok Renek Sesuai Dijadikan Pagaran

Anda boleh memilih untuk menanam tanaman pagaran yang rendah atau yang tinggi bergantung kepada keperluan peribadi anda. Namun secara prinsipnya, tidak semua perkarangan kediaman kita perlu ditonton oleh jiran kerana ada kalanya kita dan mereka memerlukan sedikit privasi.

Terdapat pelbagai spesies pokok renek berbunga pelbagai ketinggian yang menarik sesuai untuk dijadikan pagaran. Namun, pemilihan warna, saiz dan bentuk bunga pokok renek adalah subjektif dan peribadi. Terpulang kepada cita rasa dan keinginan masing-masing. Berikut disenaraikan 10 spesies pokok renek berbunga yang sesuai dijadikan tanaman pagaran.

Pokok bunga kertas atau bougainvillea mempunyai bunga berwarna-warni yang berkembang sepanjang tahun. Bunganya nipis kelihatan seperti kertas cukup mempesonakan, melambai seakan sehelai kertas tiap kali dihembus bayu. Ia boleh tumbuh sehingga 3 meter tinggi.

Bunga kertas sering kali digunakan sebagai tanaman pagaran. Struktur daunnya yang lebat dapat membentuk hadangan pandangan dari luar laman. Batang pokok bunga ini agak keras, berduri dan bercabang-cabang. Bukan sahaja kerana warna dan rupa bentuknya yang sungguh asyik mata memandang tetapi sifatnya cukup senang dijaga membuatkan bunga kertas begitu popular di segenap kawasan dari kota metropolis sehinggalah ke pedalaman desa.

Bunga kertas mudah untuk dibiakkan iaitu melalui keratan batang yang boleh disemai di dalam beg plastik ataupun pasu. Ia memerlukan cahaya matahari penuh. Elakkan persekitaran yang lembap. Pengudaraan persekitaran yang tidak baik akan menyebabkan penyakit yang disebabkan oleh kulat dan bakteria.

Ixora atau bunga Siantan, juga dikenali sebagai Jejarum. Nama Jejarum diberikan kerana rupa bunga berkenaan sebelum berkembang seakan jarum peniti.

Ixora adalah tumbuhan dalam keluarga Rubiaceae, mempunyai bunga kecil yang mekar segugus antara 2 hingga 9 sentimeter yang biasanya menjadi tanaman hiasan renek dan sederhana, amat sesuai dijadikan sebagai tanaman pagaran dan pemisah sempadan.

Tumbuhan ini biasanya boleh membesar sehingga tiga meter dan bunganya boleh didapati dalam pelbagai warna mengikut spesies pokok dari putih, merah, jingga hingga kekuningan.

Bunga raya, Hibiscus rosa sinensis merupakan bunga kebangsaan kita. Justeru, menanam ratu tumbuhan tropika ini di halaman kediaman kita akan menyerlahkan sifat kebanggaan serta kecintaan kepada negara.

Bunga raya adalah sejenis spesies pokok renek berbunga sama ada merah, merah jambu, putih, kuning atau jingga, berbentuk rimbun menegak dan mempunyai tekstur sederhana kasar. Kebiasaannya, ketinggian pokok bunga raya ialah antara dua hingga tiga meter. Berikutan kecantikan dan keunikan bunganya, dikategorikan sebagai tumbuhan renek tahan lasak dan malar hijau, ia kerap dijadikan tanaman pagaran yang popular.

Bunga Melur juga dikenali Bunga Melati atau nama saintifiknya Jasminum sambac terdiri dari pelbagai variasi. Spesies yang paling biasa ditemui adalah tiga jenis utama iaitu duke of tuscany, maid of orleane dan star jasmine.

Melur termasuk tanaman perdu yang batangnya berkayu. Warna bunganya putih dan berbentuk bintang dan berbau wangi. Spesies dengan ketinggian 1.5 meter ini mempunyai daun-daun kecil yang banyak dengan rimbunan bunga mengikut susunan kelopak-kelopak kecil.  Kerana keharuman bunganya dan mekar sepanjang tahun, spesies ini mendapat tempat istimewa dalam kebanyakan kaum di Malaysia. Ia menjadi elemen penting dalam majlis tradisional seperti majlis perkahwinan dan acara keagamaan.

Tanah yang sesuai adalah dari jenis kompos dan mempunyai pengaliran yang baik. Tumbuhan ini membiak secara keratan batang yang matang atau kaedah tut. Pastikan airnya mencukupi untuk pertumbuhan akarnya. Ia juga memerlukan cahaya matahari yang secukupnya untuk tumbesaran dan berbunga.

Spesies ini boleh tumbuh di tempat sejuk atau panas dan ia merupakan tumbuhan yang senang dijaga. Pokok ini boleh mencapai ketinggian 1 hingga 2 meter. Ia membiak melalui keratan batang dan semaiannya boleh dilakukan dengan memilih ranting yang agak tua. Pastikan air mencukupi bagi menggalakkan pertumbuhan akar.

Cempaka telur atau nama saintifiknya Michelia Pumila. Tumbuhan ini mempunyai batang berkayu dan boleh membiak melalui biji benih dan keratan batang. Bunganya berbentuk bulat seperti telur dan mempunyai bau yang amat wangi terutamanya pada waktu malam. Ia boleh mencapai ketinggian antara 1 hingga 2 meter. Tumbuhan ini tidak boleh terlalu terdedah kepada cahaya matahari terus tetapi memerlukan cahaya yang cukup untuk membesar dan berbunga.

Pokok senduduk atau nama saintifiknya Melastoma malabathricum merupakan pokok renek yang  biasa dijumpai di dalam belukar dan semak yang tidak terlalu tebal. Tinggi purata pokok senduduk ialah 1 meter. Namun ia boleh mencapai ketinggian hingga 3 meter. Batangnya berwarna kemerahan dan dilitupi oleh bulu-bulu halus. Sama seperti batang, daun dan buahnya juga dilitupi bulu ini. Bunganya cantik dan mempunyai lima kelopak dengan stamen berwarna kuning di tengah-tengahnya. Bunga senduduk yang paling biasa dijumpai berwarna ungu gelap hingga ke merah jambu dan putih.

Bijinya berwarna hitam dan mempunyai sedikit rasa pahit dan manis dan ia boleh dimakan. Apabila dimakan ia boleh meninggalkan warna hitam pada mulut dan dari sinilah senduduk mendapat nama botaninya melastoma yang bermaksud mulut hitam dalam bahasa Greek. Buahnya menjadi makanan kegemaran burung. Selain  ditanam untuk tujuan perubatan ia juga boleh menjadi tanaman pagaran yang baik.

Gardenia jasminoides atau pokok bunga kembang cina merupakan spesies renek berkayu yang mempunyai ketinggian 2 meter. Daunnya berwarna hijau, berbentuk bulat, ringkas dan terletak dalam susunan berhadapan. Bunganya pula berwarna putih dan berbau wangi. Manakala buahnya berwarna oren dan berbentuk oval dengan ukuran panjang 1.5 inci. Kerana keharuman, bunga ini mempunyai nilai komersil untuk dibuat minyak wangi.

Ubi kayu banyak. Ubi kayu mengambil masa 7-12 bulan untuk dituai hasilnya. Tapi, rasa agak kecewa apabila hasilnya dituai tak berbaloi dengan masa menunggu. Adakalnya hanya 1 atau 2 umbisi sahaja yang menjadi.

Bagi pengusaha ladang ubi kayu mungkin teknik ini sudah menjadi kebiasaan. Namun bagi petani di Thailand, ia mrupakan teknik WAJIB buat untuk hasilkan umbisi yang bayak dari satu pokok.

Selain perlu ditanam secara condong, batang ubi yang disemai perlu dipotong atau lukakan sedikit di beberapa bahagian. Dari bahagian yang luka akan mengeluarkan banyak akar secara mudah. Jika dibandingkan cara tradisional, hanya bahagian pangkal yang dipotong akan mengeluarkan akar

ubi kayu banyak

Memperhiasi rumah dengan tanaman pokok, amatlah sesuatu perkara yang bagus untuk dilakukan kerana pokok dapat memberi kita oksigen yang baik. Akan tetapi, menghiasi tanaman pokok dengan betul pun, penting juga. Jadi, mari sini saya beritahu apakah cara untuk menghias tanaman pokok bagi menampakkan rumah nampak sangat cantik dan kemas.

PERIKSA KESESUAIAN RUANG DAN POKOK

Kerana tanaman itu akan menjadi sebahagian daripada reka bentuk rumah anda, pastikan ia mempunyai ruang yang cukup dan tidak menghalang laluan atau pemandangan. Kebanyakan tumbuhan hiasan memerlukan cahaya matahari yang mencukupi untuk berkembang, kadar pengambilan cahaya juga penting. Perkara lain yang perlu dipertimbangkan ialah kelembapan udara di dalam rumah, tahap suhu bilik, bilangan tingkap, dan sebagainya. Jika anda sudah mempunyai tempat yang sesuai, anda boleh memilih mana-mana tumbuhan untuk menghiasi dan meningkatkan persekitaran tempat tinggal anda.

PADANKAN DEKORASI DENGAN RUMAH SEDIA ADA

Sebaik-baiknya, kita meletakkan dulu perabot-perabot yang sedondon dengan warna dinding atau persekitaran ruangan rumah. Lepas itu, baru lah meletakkan tanaman pokok yang bersesuaian dengan dekorasi dalam rumah itu. Pastikan, semasa anda memilih tanaman pokok, lebih elok jika anda dapat memilih warna pasu atau yang boleh masuk dengan warna cat dinding rumah anda.

GUNAKAN JENIS TANAMAN YANG BERBEZA.

Dalam perhiasan tanaman pokok, kita juga mesti ada kesenian dalam diri selain kreatif dalam penyusunan. Oleh itu, penggunaan tanaman yang berbeza juga penting kerana ia tidak mahu nampak terlalu bosan dengan dekorasi tanaman pokok dalam rumah tersebut. Malahan, ia dapat menceriakan lagi keadaan rumah itu sekiranya menggunakan tanaman pokok yang berbeza.

Secara kesimpulannya. Tak semua orang tau mampu menggayakan tanaman ni, umpama macam nak menggubah bunga lah. Nampak mudah, tapi susah sebenarnya. Maka dengan itu, selesailah saya dalam menerangkan tentang tips untuk menghiasi dalaman rumah dengan tanaman pokok.

Sumber: Property Guru, Penulis: Tramizi Hussin

Tanaman anda kerap mengalami buah muda gugur secara tiba-tiba atau kudup bunga gugur? Tak ada pula nampak kesan serangan atau jangkitan penyakit. Nak katakan tak bagi baja, dah bagi. Mungkin terlebih baja. Ia menyebabkan pokok panas dan ada bahagian-bahagian tertentu seperti daun, buah dan bunga cepat gugur.

Jika semuanya dalam keadaan normal, faktor lain yang boleh mengundang masalah ini adalah disebabkan oleh kurangnya kalsium dan kadar imuniti terhadap tanaman. Cara terbaik untuk memulihkan keadaan ini adalah dengan menggunakan baja kalfos.

Baja kalfos baik untuk perkembangan sistem akar, melebatkan dan berupaya mengelak buah dan bunga yang belum matang gugur.

Bahan-bahan:

1 mangkuk Kulit telur/kulit kerang/kulit siput/kulit udang atau campurkan semua bahan
5 mangkuk cuka organik. Boleh guna cuka nipah atau beras

Cara-cara:

1. Hancurkan kulit-kulit yang telah disediakan tadi menjadi serpihan kecil

2. Sangai tanpa minyak kulit telur atau kulit makanan laut tadi sehingga separuh hangit dan sejukkan

3. Masukkan 10 mangkuk cuka di dalam bekas kedap udara

4. Masukkan kulit telur yang telah sejuk sepenuhnya tadi kedalam beaks berisi cuka. Anda akan nampak tindak balas cuka dan kulit telur serta merta.Buih-buih akan terhasil dengan banyak dan cepat. Anda tidak perlu panik

5. Tutup bekas selepas tindak balas kimia yang menghasilkan buih-buih tadi selesai sepenuhnya

6. Simpan bancuhan selama 20-30hari. Selepas selsai tempoh perapan, tapiskan dan buang mendapan. Hanya pati cecair diperlukan

Cara guna:

1. Campur pati kalfos 5-10ml bersama 1L air
2. Semburkan pada bahagian bawah daun, batang da buah setiap 1-2 kali seminggu
3. Baja ini juga sesuai dicampurkan bersama baja organik yang lain


(VIDEO) DIY Tambah Lampu Siling Tanpa Perlu Tarik Line Baru, Boleh Kawal Guna “Remote”

Kebiasaan, pemaju akan menyediakan satu suis lampu dan kipas siling. Namun jika ingin menggunakan lebih dari 1 lampu, ia menuntut anda menyediakan lagi satu litar baru yang ditarik dari suis. Bermakna tambah soket dan line penyambungan yang baru. Hal ini lebih rumit dan memerlukan kos agak tinggi. Nak upah kontraktor pun boleh tahan mahal harganya. Tambahan, musim PKP ni memang sukar nak jemput orang luar datang rumah kan.

Apa kata anda buat sendiri tanpa perlu tarik line kable baru seperti yang dilakukan oleh FARIZAM CHANNEL. Yang lebih menarik, sistem lampu yang pasang menggunakan sistem kawalan jauh. Macam mana caranya? jom lihat video yang telah disediakan

Meja kerja di pejabat adalah ruang kita berada paling lama selain daripada di rumah, 8 hingga 9 jam bukanlah tempoh waktu yang singkat. Justeru itu kita wajib menghiasnya sebaik mungkin supaya kita selesa dan dalam masa yang sama dapat melegakan mata setelah lama mengadap skrin komputer. Jom hias meja kerja dengan taman mini sukulen.

Cara-cara:

Penghargaan :Ficus and Jar

Bilik tidur merupakan ruang privasi yang amat dekat dengan pemiliknya. Selain untuk tidur, ruang santuari ini juga menjadi tempat untuk berehat dan mengekspresi diri.
Seni reka dan susun atur kamar perlu selari dengan gaya hidup dan personaliti tuan empunya. Jadi buat anda yang sedang dalam perancangan mengubahsuai bilik atau baru berpindah ke bilik baru, IMPIANA mahu kongsikan beberapa tema menarik yang boleh anda pertimbangkan. Enjoy!

2. FLORAL

3. NAUTIKA

4. BOHEMIAN

5.  ANIMAL PRINTS

Segara lakukan langkah pencegahan jika tanaman yang diusahakan mula diserang penyakit atau serangga. Jika dibiarkan, bukan sahaja memudaratkan tanaman yang terkesan malah tenaman lain juga menerima nasib yang sama. Tak perlu bertanggoh jika tida semburan pencegah perosak di rumah. Boleh tiru cara En. Azuan Abdullah ni.

1. Thrip
2. Afid
3. Lalat putih
4. Hamama

Semua perosak ini akan hisap cecair pada pucuk/daun cili dan ini menyebabkan pokok cili kita jadi kerinting. Jika tidak dikawal, ia boleh menyebabkan pokok cili dijangkiti penyakit virus. Ini yang paling seram.
Bila pokok kena virus, tak akan ada pucuk baru yang tumbuh.
Bila tak ada pucuk baru tumbuh, bunga pun tak ada.
Bila bunga tak ada, macam mana buah nak ada kan.
Bila buah tak ada, kita pun jadi stress.
Bila kita stress, ngan pokok-pokok kita cabut. Wuaaa..

Jangan panik dan risau ya sahabat.
Sebenarnya, kita boleh cegah pokok cili daripada jadi kerinting. Caranya guna racun organik buatan sendiri. Kami panggil “Instant Control”.
Kiranya instant control ni la senjata utama saya untuk mencegah pokok cili dirumah daripada jadi kerinting.

Semua perosak tersebut sangat takut dengan cecair oren ni. Pecah perut dan kekeringan la tubuh mereka bila kena cecair ni.
Ianya sangat bagus dan berkesan. Ramai sahabat yang nak beli, tapi saya tak jual. Sebabnya sahabat boleh buat sendiri je.
Caranya sangat mudah. Guna bahan-bahan yang ada didapur rumah kita je.

Bahan-bahan tersebut adalah

1. Bawang putih : 1 kg @ 1 bahagian
2. Cili api : 1 kg @ 1 bahagian
3. Sabun buku cap buruh/kapak : 1 ketul @ 100 gram.
4. Air : 10 liter @ 10 bahagian.
Cara-caranya, klik gambar okey!

Untuk cara penggunaan semburan pembasmi serangga dari sabun cap buruh ni


Pintu Peti Sejuk Tak Melekat Jangan Panik Nak Beli Baru, Lelaki Ini Kongsikan Tip Mudah, Murah Dan Jimat JOM Cuba!

Peti sejuk bukanlah perkakas elektrik yang mudah rosak sebenarnya. Jangka hayatnya panjang ye boleh pakai bertahun-tahun kalau pandai jaga. Min pakai peti sejuk dekat rumah ni nak masuk 15 tahun dah. Masih berfungsi dengan baik. Tetarik dengan perkongsian Khairul Hafiz di media sosialnya tetang cara menukar getah peti sejuk lama yang pintu dah tak nak melekat rapat.

Siapa yang ada peti sejuk yang dah tak nak tutup rapat tu boleh la ikut cara Khairul Hafiz ni. Memang terbaiklah. Jom kita tengok bagaimana cara beliau menukar getah pintu sejuk miliknya. Katanya mudah!

Selamat Mencuba!!

Proses renovasi dapur merupakan salah satu perkara yang paling merumitkan. Sama seperti tandas atau bilik air, ruang dapur memerlukan ketelitian pada kemasan sesuai dengan aktiviti. Sistem perpaipan sanitari juga perlu dititikberatkan supaya tiada sebarang kesulitan yang boleh berlaku dimasa hadapan. Selain itu konsep sesebuah dapur juga perlu seiring dengan fungsi dan penggunaannya agar lebih mudah untuk pemilik menyelenggara dapur kediaman.

Konsep rustik mempunyai peminatnya yang tersendiri. Konsep ini mempunyai ciri-ciri seperti penggunaan bahan semulajadi yang lebih sesuai dibiarkan raw dan tanpa kemasan. Kayu palet pula merupakan salah satu jenis kayu yang paling mudah dan murah anda boleh dapati. Jom tengok beberapa inspirasi dan idea untuk kabinet dapur menggunakan kayu palet.

Nak raya ni banyak modal perlu diperuntukkan bukan setakat persiapan pakaian untuk keluarga malah, rumah pun perlu dihias indah. Kebiasaanya, keperluan kediaman yang akan diberiperhatian terlebih dahulu adalah langsir. Langsir pun harganya boleh tahan juga, mau makan ratusn untuk siapkan satu rumah. Betul tak? Apa kata, tahun ni, tak perlu beli langsir tapi kita buat langsir lama nampak baru. BETUL-BETUL JIMAT. Berikut 5 Makeover mudah yang boleh anda lakukan untuk langsir kediaman

1. Stencil

2. Langsir pom-pom

3. Buat garisan

4. Tambah pattern guna pen fabrik

5. Tampal perca

Rutin hujung minggu bagi si ibu adalah mengemas dan mencuci pakaian. Bagi keluarga besar atau yang hanya mencuci seminggu sekali, baju yang menimbun mesti berat untuk diangkat ke tempat mencuci. Nak-nak yang sudah di basuh dan masih basah. Tersalah angkat, sakit pinggang pula.

Tak perlu tunggu suami untuk buat bakul baju beroda ni. kalau beli di kedai, mahu harganya berpuluh ringgit. Buat sendiri puas hati nak macam mana pun boleh buat. Nak tinggi ke rendah ke. Ikut bajet sendiri. Saya buat bakul baju beroda ni tak sampai RM 15 pun.

Bahan-bahan:
Bakul kain (guna yang ada dirumah)
4 biji roda boleh pusing 360 darjah – RM 4.24
Cable tie 1 peket-RM 2.12
3 batang paip PVC (sebagai tempat pemegag- RM 1.60×3
Sesiku L Paip PVC – RM 0.50×2

Cara-cara:

1. ikat Roda pada bahagian sudut bawah bakul dengan menggunakan cable tie

2. Potong lebihan cable tie

3. Cantumkan paip PVC dan sesiku L. Nak cantik bahagian pemegang ni, balutan dengan wallpaper

4. Ikatkan bahagian pemegang PVC tadi pad bakul dengan menggunakan cable tie dan potong lebihannya

DAH SIAP!!!

Sumber:


Racun Rumpai Organik Dari Kulit Nanas Mesti Mujarab

Bulan puasa ni mesti ramai antara sahabat laman mengambil kesempatan pulang ke desa mengemas kampung halaman. Agar nanti menjelang raya, rumah mak dan abah kemas dan bersih. Nak-nak bagi kediaman pusaka yang ditinggalkan. Bila dah tak berpenghuni dan jarang diduduki, semak samun pun mula naik. Nak pastikan sanak saudara yang datang seelsa berkumpul di rumah pusaka, semua benda perlu di keamskan.

Kalau sekeliling rumah dah mula naik semak, nak menebas memang tak larat lah di bulan puasa ni. Ada yang mengambil keputusan untuk meracun sahaja. Tapi sedarkah anda, penggunaan racun rumpai akan adak kesan sampingan yang lain terutamanya pada kesihatan?

Selain guna racun rumpai yang mengandungi bahan kimia, apa kata kita buat sendiri racun organik. Tak perlu bahan yang banyak dan tak susah pun.

Bahan-bahan:
30Kg Kulit nanas
100ml EM
500gm Gula merah
50 liter air tanpa klorin
(Boleh kecil kan kuantiti bahan mengikut keperluan)

Cara-cara:
1. Racik kulit nanas menjadi kecil
2. Masukkan semua bahan ke dalam tong dram. Kalau jumlahnya sedikit masukkan dalam balang kedap udara sahaja
3. Tutup rapat bekas perapan dan peram selama 15 hari.

Cara guna:
Terus sembur pada rumpai tanpa perlu di tambah air.

Bak kata pepatah “yang lama dikelek, yang baharu di dukung,” tanpa ada yang lama masakan ada yang baru. Pembaharuan gaya dan cita rasa manusia bergerak seiring dengan perubahan zaman. Justeru banyak elemen atau pun gaya hidup masyarakat zaman dahulu sedikit sebanyak semakin terus dilupakan dan ditinggalkan. Sungguhpun begitu tidak salah andai ingin menyuburkan kembali nostalgia zaman kanak-kanak dengan menjadikan ia sebagai salah satu hiasan di laman-laman kediaman.

Malah tanpa anda sedari ia mungkin tampil lebih signifikan berbanding dekorasi taman yang lain kerana tampil unik dan tersendiri. Secara tidak langsung, sebagai pemilik taman kita berjaya menghalangnya daripada terus pupus dan hilang ditelan waktu. Barang lama ini juga adalah memori yang akan sentiasa terpahat di minda malah mengingatkan kita akan asal usul budaya masyarakat sejak dulu hingga kini.

Laman berkonsepkan therapeutic garden merupakan sebuah ruang yang direka bentuk secara khas, ia menggabungkan empat elemen di dalam kehidupan iaitu physical, psychological, social dan spiritual. Di samping itu juga, setiap reka bentuk laman yang berkonsepkan therapeutic garden bolehlah diistilahkan sebagai caregivers untuk seluruh isi rumah. Pelbagai aktiviti seisi keluarga boleh dilakukan di laman ini kerana setiap inci reka bentuk yang dihasilkan boleh digunakan dan dimanfaatkan. Sebenarnya taman terapeutik mempunyai pelbagai manfaat kepada penghuni kediaman, tetapi mungkin ada yang tidak tahu justeru kurang menerapkan nilai-nilai tersebut dalam reka bentuk taman mereka.

Kali ini team LAMAN membawa pembaca ke sebuah kawasan perumahan yang telah dibina lebih dari tiga puluh tahun dahulu di Seksyen 3 Bangi. Walaupun usia kediaman ini telah lama, ada sesuatu yang menarik minat LAMAN untuk berkunjung ke salah sebuah rumah banglo dua tingkat yang dimiliki oleh pasangan pesara kerajaan.

“Kebiasaannya edible garden dan herbs garden akan diletakkan di bahagian belakang rumah atau berhampiran dengan dapur. Namun bagi saya, tumbuhan dari jenis-jenis ini perlu di hargai dan di tonjolkan keran ia berguna dan memberi banyak manfaat. Tidak salah memiliki tumbuhan herba di bahagian hadapan rumah kerana ia boleh disulam dengan tumbuhan berbunga yang lain,” kata pemilik.

Pemilik yang sangat menghargai dunia tumbuh-tumbuhan kelihatan begitu ceria dan sihat walaupun telah empat tahun bersara dari perkhidmatan kerajaan. Jiwa dan keringatnya kini banyak dicurahkan sepenuhnya pada taman selain aktiviti lain. Selesai memperkenalkan taman hadapan, penulis dibawa ke laman sisi rumah. Terdapat binaan tembok pagar berpintu untuk memasuki ruang ini. Ia menjadikan ruang laman sisi ini sebagai ruang enclosed dan lebih privasi.

Backyard garden menjadi ruang paling aktif di dalam laman ini. Pelbagai acara diatur oleh pemilik untuk bersama anak, cucu, saudara mahupun sahabat handai. Fasiliti yang lengkap memudahkan lagi mereka beraktiviti, di samping wujudnya suasana privasi kerana Heliconia yang merimbun menghalang pandangan dari luar. Pasti tenang menghabiskan waktu petang di bawah rimbunan Saraca cauliflora sambil minum kopi. Ditambah pula dengan deretan pokok jasmin yang berbau harum menyegarkan lagi udara yang dihirup.  Jom kita nikmati keindahan laman milik pasangan ini.

Kunyit, penggunaannya terhadap masyarakat Asia bukan sekadar di dalam masakan malah untuk tujuan kesihatan. Dari hujung pucuknya hingga lah ke umbisi mempunyai kegunaan yang tersendiri.

Kalau masak rendang tak ada daun kunyit, tak enak rasanya. Kalau masak lemak tak warna kuning kunyit tak menarik pula warnanya.

Tapi, ramai beranggapan kunyit tidak sesuai ditanam dalam pasu sebab tanaman akan menjadi terbantut. Ini kerana ruang di dalam pasu adalah terhad. Apa pun tanaman yang kita tanam dalam pasu biasanya akan berlaku situasi yang begitu. Tapi kalau kena dengan caranya tidak menjadi masalah.

Nak tahu macam mana nak tanaman kunyit dalam pasu sihat dan subur? Jom ikut langkah mudah ini

Cara menyediakan benih untuk disemai
Pergi pasar atau kedai runcit dan beli kunyit hidup yang nampak sudah bertunas. Lebih besar mata tunas, lebih bagus. Tapi agak susah sebenarnya nak cari kunyit yang sudah bertunas. Kebiasaannya kunyit di kedai itu dituai lebih awal dan belum matang sepenuhnya.

Nak tahu macam mana nak kenal pasti mata tunas kunyit? kalau yang sudah keluar tunas berdaun itu senang lah. Jelas-jelas dah nampak. Mata tunas lain sikit rupanya. Dekat hujung-hujung atau bucu akan keputih-putihan. Itu tanda umbisinya sudah sedia mengeluarkan tunas daun.

Medium tanaman
Kunyit tidak memerlukan tanah yang mempunyai kelembapan yang tinggi. Kalau terlalu lembap, umbisi akan mudah rosak dan tidak menggemuk. Manakala untuk dapatkan umbisi yang ‘mengemuk’, medium perlu sentiasa longgar atau peroi. Baru lah umbisi bebas bergerak.

Medium tanaman yang sesuai untuk tanaman kunyit adalah campuran 1:1. 1 bahagian pasir dan 1 bahagian tanah. Tanah boleh guna tanah siap campur atau tanah bakar. Tapi elak tanah liat ya.

Cara tanam
Bila dah masukkan medium tanah tadi ke dalam pasu, buat lubang berkedalaman 2-3 inci. Masukkan umbisi kunyit tadi dan pastikan mata tunasnya menghadap ke atas. Kalau diletak di bahagian bawah, proses tunas untuk pecah dan mengeluarkan daun akan lambat. Kebiasaannya, tunas berdaun akan keluar dalam masa satu atau dua minggu lepas di tanam

Pencahayaan
Untuk dapatkan daun kunyit yang lebar dan berwarna hijau yang cantik, kunyit memerlukan pencahayaan minimum 6 jam satu hari. Kalau tidak cukup, daun nya akan jadi kontot-kontot sahaja. Tapi pokok kunyit perlu sedikit lindungan. Letak lah berhampiran bucu-bucu bumbung.

Siraman
Untuk peringkat awal tumbesaran kunyit selepas ditanam, ia memerlukan jumlah kelembapan yang tinggi. Oleh itu, lakukan siraman 2 kali sehari untuk tempoh satu hingga 2 minggu.

Selepas mata tunas sudah keluarkan daun yang lebar, barulah siraman perlu dikurangkan satu kali sehari itu pun di awal pagi. Pastikan air siraman itu tidak bertakung dalam pasu. Oleh sebab itu, pasu yang dipilih untuk dijadikan bekas tanaman tadi perlu mempunyai lubang saliran yang mencukupi. Kalau masih terjadi masalah air bertakung juga, tebuk lubang pada bahagian bawah dinding pasu sebagai option saliran air

Pembajaan
Pokok kunyit tidak memerlukan baja. Cukup sekadar tambah medium tanah tinggi organik di atas medium yang lama. Atau, anda perlu tuai sebahagian umbisi dan tambahkan dengan medium baru untuk menggalakkan pertumbuhan umbisi.

ARTIKEL BERKAITAN:


Baja Belacan Dan Gula Merah Untuk Cili Berbuah Lebat dan Tahan Penyakit

Pokok cili ni, nak tanam memang mudah. Tapi nak menjaganya sangat rumit. Mudah terdedah kepada penyakit dan virus. Sebab tu harga cili di pasaran mahal.

En Izham Alias ada berkongsi petua untuk tanam cili supaya berbuah lebat dan tahan penyakit di dalam group Kebun Bandar: jom tanam sendiri

CARA BUAT PENGGALAK TANAMAN UNTUK POKOK CILI

Bahan:

Belacan – 100g
Gula molases / gula merah – 100g
Air tanpa klorin (air hujan, air perigi, tapisan) – 500 mL

Cara-cara:

Rendam belacan di dalam bekas berisi air 500 mL. Kacau sehingga larut.
Kemudian masukkan gula merah / molases. Kacau sehingga sebati.
Tutup dengan kain kasa bekas tersebut.
Peram selama sebulan.
Selepas diperam, kacau dan tapis. Ambil pati penggalak tersebut.

Cara guna:

10 mL pati + 2 L air biasa
Sembur pada daun, batang, dan tanah waktu pagi sekitar 7am-10am, seminggu sekali
Selain pokok cili, penggalak tanaman ini boleh disembur pada tanaman lain seperti pokok tin, sayuran, dan pokok mulberi.

Meja kopi kita mungkin boleh bernilai dari RM100 ke RM1000. Namun apalah etinya nilai sebuah meja sisi atau meja kopi jika kita tidak cukup kreatif untuk menghias meja ini. Cantik dan punya fungsi pada ruang.

Tidak kiralah meja sisi atau meja kopi utama, ruang tamu kita sememangnya akan tampil lebih indah dengan hiasan meja yang menampat pandangan. Ia juga melambangkan personaliti kita dan bagaimana anda menghidurkan tetamu anda. Ada yang gemar menempatkan lilin beraroma bagi menimbulkan suasana tenteram dan selesa. Ada yang menempatkan bunga-bungaan dan buku kesayangan mereka.

Apa yang pasti usah biarkan meja kopi anda kosong  dan membosankan. Apatah lagi jika iamerupakan meja kopi yang ringkas. Solekkan ia agar tampil lebih elegan dan menyerlahkan seri ruang tamu anda. Simple-simple sahaja di IMPIANA.

Ada atau tidak di kalangan anda yang sememangnya pencinta bunga Tulip yang mudah didapati kawasan selatan Eropah ini? Mesti anda teringin untuk menanam tumbuhan ini di kawasan laman dan ruang dalam kediaman anda, betul tak?

Meski tumbuhan ini sukar untuk membiak dengan ekosistem di kawasan Asia, kini tidak lagi kerana sudah ada cara yang mudah untuk menanam tumbuhan cantik ini di kediaman anda.

Apa yang cuma perlukan adalah benih pokok Tulip dan kemudian di tanam dalam pasu atau bekas yang berisi air sahaja. Memang mudah kan?

Lihat lah hasilnya, memang sangat menakjubkan dan anda tidak perlu risau kerana anda boleh sahaja benih pokok Tulip ini dengan membuat pembelian secara dalam talian di aplikasi Shopee.

Sumber: Facebook Kerja Dari Rumah

Orang perempuan ni, aksesori memang banya dan boleh jadi peni nak simpan. Silap-silap, almari besar pun belum tentu muatkan semua baju, tudung, beg dan sebagainya. Seperti tudung, kalau dilipat bukan sahaja susah untuk disuaipadankan, silap-silap tak jumpa dan langsung tak jumpa. Jangan ingat, melipat tu kaedah simpanan tudung terbaik ye. Ada macam-macam cara yang lebih kemas dan mudah yang boleh anda praktikkan. Kali ni, impiaan kongsi beberapa barang yang sesuai menjadi tempat simpan tudung cara bijak bawah RM 5 yang boleh anda beli di shopee